open-index/open-wikipedia-markdown huggingface dataset:
葉芊蕙

**葉芊蕙**（ ，），花名「**芊蕙子**」（**CHIN WAI**），係香港YouTuber，曾經係YouTube頻道啱Channel嘅市場及銷售經理，後尾同頻道創辦人曾達恩（混血肥仔）結婚，2021年曾達恩將啱Channel賣盤後，兩公婆移居英國倫敦。曾達恩之後YouTube頻道OUR.Studio同Black Box Office，佢都有幫手處理市場同銷售工作。

## 個人生活
2025年2月，曾達恩俾網民影到同Black Box Office女網紅主持丁彥均喺屯門香港黃金海岸酒店某間餐廳撐檯腳，網民於是懷疑曾達恩有婚外情，背住已經移民英國嘅老婆葉芊蕙偷食，葉之後亦喺Instagram限時動態若有所指。事件引起網民熱議。之後，丁喺Instagram限時動態出文話自己從來冇介入他人婚姻，決定暫時退出幕前工作。曾、葉之後再先後喺Instagram各自就離婚問題表述同回應。

2026年3月11號，有網民喺LIHKG討論區踢爆曾達恩因為涉嫌犯咗毆打罪而喺英國搞到要上法庭。呢次踢爆除咗再一次引起網民熱議之外，曾經幫曾達恩揸旗嘅YouTube頻道BBO做嘢嘅員工聲稱因為呢件事而冇做。網絡紅人兼曾達恩同葉芊蕙嘅老友「煮家男人」亦喺Threads上面大鬧曾達恩扮受害者，其實係打老婆（葉芊蕙）。葉芊蕙亦有喺個人Instagram上面隱晦回應事件話「公義經常遲到，但至少，它沒有缺席」。 2026年3月13號，因為呢單嘢，BBO同曾達恩各自出聲明，聲稱BBO同曾達恩嘅所有形式嘅合作關係已經正式結束。 不過，網民都唔信兩者嘅關係已經結束。 同一日，葉芊蕙喺個人Instagram限時動態上貼咗2024年12月4號丁彥均同自己嘅WhatsApp對話截圖，內容見到丁彥均挑釁態度挑釁，唔單止話葉芊蕙婚姻失敗係葉芊蕙自己嘅錯，重反問葉芊蕙「想件事爆定想有人譴責佢哋（曾達恩同丁彥均）」。葉芊蕙回應話自己從來唔會接受任何金錢威脅，亦唔會包庇任何唔道德嘅行為，因為呢啲係佢做媽媽嘅堅持同責任。葉芊蕙強調自己一路努力生活同工作，積極搵屬於自己嘅出路。

## 參考

## 出面網頁
* 
* 
*
香港黃金海岸酒店

**香港黃金海岸酒店**（，係香港新界屯門區掃管笏香港黃金海岸嘅度假式酒店設施，1993年開業，有453間客房，由信和集團管理。
香港達人秀

《**香港達人秀**》（），係香港一個真人騷電視節目，亦係《一叮系列》（Got Talent）嘅香港版本同粵語版本。節目由GBGT HK、Showtimes4u聯合主辦製作，並由香港電視娛樂ViuTV做官方廣播電視台。

節目由游學修、曾達恩、陳嘉寶主持，評判就有鄭丹瑞、何超儀、鄧麗欣。

## 製作歷程
呢個節目早喺2023年4月20號搞聯合新聞發佈會，同月27號ViuTV嘅《ViuTV 年中無休2023節目發布會》亦有獲介紹，5月開始接受選手報名。不過到2024年5月27號嘅《ViuTV 年中無休2024節目發布會》再獲介紹嗰陣，節目仍然未有正式開拍，而要到同年12月5-8號先至拍海選比賽，並喺2025年2月4-7號喺亞洲電視總部1號錄影廠拍準決賽。

呢個節目喺2025年2月預告將會喺同年3月22號禮拜六開始喺ViuTV播，但同月其中一位主持曾達恩爆出婚外情負面新聞，主辦單位同月決定延後播出。

## 註

## 參考

## 出面網頁
*《香港達人秀》官方網站
*
陳恩能

**陳恩能**（**Daniel Chan**，），藝名**丹尼爾**，係香港體育評述員，評述一級方程式賽車、足球、單車等賽事。佢2000年開始做電台節目助理，後尾有機會主持體育節目，到2005年開始評述賽車，展開體育評述員嘅生涯。
金萬福

**金萬福**（**Manpuku Kin**，）係香港粵菜大廚，1988年到日本發展，自1990年代開始喺日本嘅電視節目出鏡，成為一位搞笑藝人，亦開設自己嘅YouTube頻道。

## 演出

### 電視節目（ViuTV）
*2025年：《搵食搵過界》 第1、2集嘉賓

## 出面網頁
*金萬福嘅YouTube頻道
卡塔爾SC

**卡塔爾SC**（）係卡塔爾多哈嘅一間職業足球球會，依家踢緊卡塔爾星級足球聯賽。

## 榮譽
*卡塔爾星級足球聯賽冠軍：1967年、1968年、1969年、1970年、1971年、1973年、1977年、2003年
*卡塔爾盃冠軍：2002年、2004年、2009年
*卡塔爾埃米爾盃冠軍：1967年、1968年、1969年、1970年、1971年、1972年、1974年、1976年
*卡塔爾星盃冠軍：2014年
*卡塔爾謝赫賈西姆盃冠軍：1983年、1984年、1987年、1995年

## 參考


## 連出去
*官方網站
汽車運動

**汽車運動**（**Automobile sport**）係指涉及到用汽車嘅運動項目，當中最常見嘅就係賽車（Auto racing），其他運動對型包括拉力賽（Rallying）、飄移（Drifting）等等。
波利特科夫斯卡婭

**波利特科夫斯卡婭**（，羅馬化：**Anna Stepanovna Politkovskaya**；）係俄羅斯女記者，採訪過車臣戰爭，同埋批評過時任俄羅斯總統普京發動第二次車臣戰爭。2006年10月7號佢喺自己屋企被槍殺，兇手招認係收錢殺人，但邊個買兇就一路未查出。
## 出面網頁

類:俄羅斯記者
列霞烏克蘭卡

**列霞烏克蘭卡**（，羅馬化：**Lesya Ukrainka**；）係烏克蘭女作家，作品主要係詩同戲劇。佢亦係一位女性主義嘅社會活動家。
斯洛華高

**斯洛華高**（）係捷克烏赫爾堡一間職業足球球會，依家踢緊捷克甲組足球聯賽。

## 榮譽
*捷克盃冠軍：2022年

## 參考


## 連出去
*官方網站
合作社

**合作社**（**Cooperative**）係一班人為咗經濟利益而合作搞嘅自治企業，可以跟性質再細分唔同類別，譬如工人合作社同農業合作社。
奧地利維也納

**奧地利維也納**（）係奧地利維也納一間職業足球球會，依家踢緊奧地利超級足球聯賽。

## 榮譽
*奧地利超級足球聯賽冠軍：1923–24年、1925–26年、1948–49年、1949–50年、1952–53年、1960–61年、1961–62年、1962–63年、1968–69年、1969–70年、1975–76年、1977–78年、1978–79年、1979–80年、1980–81年、1983–84年、1984–85年、1985–86年、1990–91年、1991–92年、1992–93年、2002–03年、2005–06年、2012–13年
*奧地利盃冠軍：1920–21年、1923–24年、1924–25年、1925–26年、1932–33年、1934–35年、1935–36年、1947–48年、1948–49年、1959–60年、1961–62年、1962–63年、1966–67年、1970–71年、1973–74年、1976–77年、1979–80年、1981–82年、1985–86年、1989–90年、1991–92年、1993–94年、2002–03年、2004–05年、2005–06年、2006–07年、2008–09年
*奧地利超級盃冠軍：1990年、1991年、1992年、1993年、2003年、2004年
*米杜柏盃冠軍：1933年、1936年

## 參考


## 連出去
*官方網站
金橘

**金橘**（**Kumquat**）係對一啲柑桔屬生果嘅唔正式稱呼。

未計雜交種，金橘一般可以指下面嘅品種：
*香港金橘（Citrus hindsii）
*明和金橘（Citrus crassifolia）
*長實金橘（Citrus margarita）
*金桔（Citrus japonica）
*江蘇金橘（Citrus obovata）
*馬來亞金橘（Citrus swinglei）
施華斯堡

**施華斯堡**（）係土耳其錫瓦斯一間職業足球球會，依家踢緊土耳其超級足球聯賽。

## 榮譽
*土耳其盃冠軍：2022年

## 參考


## 連出去
*官方網站
佩歷克

**佩歷克**（）係亞美尼亞埃里溫一間職業足球球會，依家踢緊亞美尼亞超級足球聯賽。

## 榮譽
*亞美尼亞超級足球聯賽冠軍：1992年、1995–96年、1996–97年、2001年、2002年、2003年、2004年、2005年、2006年、2007年、2008年、2009年、2010年、2014–15年、2021–22年、2023–24年
*亞美尼亞盃冠軍：1995–96年、2002年、2004年、2009年、2010年、2012–13年、2013–14年、2014–15年
*亞美尼亞超級盃冠軍：1998年、2002年、2004年、2005年、2007年、2008年、2010年、2011年、2015年、2022年

## 參考


## 連出去
*官方網站
永泰道花園

**永泰道花園**係香港島一個花園，位於柴灣永泰道，港鐵柴灣站同杏花邨站之間。

## 參考資料
鄭麗娟

****，五邑鄒振猶學校校長及香港教育大學客席講師。

## 學歷

* 香港中文大學教育學士
* 香港教育大學體驗式學習活動領導文學碩士
* 北京師範大學「國培計劃」首屆「名師領航工程」結業證書

## 公職

* 行政長官卓越教學獎教師協會主席
* 行政長官卓越教學獎評審
* 香港教育研究院專業顧問
* 香港教育大學教學顧問
* 香港教育大學宗教教育與心靈教育中心專業名譽顧問
* 香港教育大學學校協作及體驗事務處學校顧問
* 教師夢想基金評審
* 北京師範大學卓越教師專業發展課程課程顧問
* 香港教育局基本能力評估及評估素養委員會委員
* 「薪火相傳：國民教育活動系列資助計劃」評審委員會委員

## 部分榮譽

*

## 參考

__NOINDEX__
__NONEWSECTIONLINK__
Lej Mi Pół

**Lej Mi Pół** 係嚟自波蘭別耶斯高一比亞華嘅鬅客搖滾樂隊。

2012年，呢個樂隊錄咗佢哋第一個專輯，個名係 *Skolioza odbytu*。Lej Mi Pół 出名寫埋啲具爭議性、搞笑同粗俗嘅歌詞。個樂隊最出名嘅歌係 *Polibuda*，敘述西里西亞理工大學學生宿舍嘅生活點滴。
One Trip 約會實況

《**One Trip 約會實況**》（）係香港MakerVille製作嘅真人騷節目，係《One Day 約會實況》嘅續作，由葉振弘主持，2025年3月3號到3月21號逢禮拜一到五22:30－23:00喺香港電視娛樂ViuTV播出。節目主持會分別同6位女嘉賓約會去外地旅行。

## 每集一覽

## 註

## 出面網頁
*ViuTV：One Trip 約會實況

## 電視節目變遷
跑住玩

《**跑住玩**》（）係香港MakerVille製作嘅遊埠節目，由陳安立、曾贊學、蔡寶欣同梁諾妍主持，2025年3月3號到3月21號逢禮拜一到五23:00－23:30喺香港電視娛樂ViuTV播出。

## 每集一覽

## 出面網頁
*ViuTV：跑住玩

## 電視節目變遷
施俊僑

****，香港親中派人物。

佢曾經公開叫人喺大幅度削減直選議席同埋排除民主派參選嘅2023年香港區議會選舉投票。

## 部分公職

* 香港福建社團聯會副主席兼青委會主任
* 廈門市政協委員
* 香港廈門聯誼總會副理事長

## 參考

類:香港建制派人士
香港記者協會

香港記者協會（，縮寫： **HKJA** ，簡稱**記協**）係喺1968年成立嘅香港記者工會，同時亦係國際記者聯盟同嘅成員。呢個協會嘅宗旨係提高新聞自由，同埋要求改善香港記者嘅工作條件同解決新聞採訪嘅時候所遇到嘅障礙。依家嘅主席係前《華爾街日報》記者鄭嘉如。

## 年報
香港記者協會以前每年都會編寫同出版《言論自由年報》，講述香港傳媒嘅新聞自由。呢份報告受到香港外國使節同非政府組織關注，亦有外國傳媒引用報告內容嚟講述香港嘅新聞自由 。 喺2022年初，因為受到《港區國安法》影響，佢哋唔再發表呢份年報，同將官網上歷年嘅年報下架。不過有一班記者成立咗獨立群組，以匿名嘅方式發表《香港言論自由報告》。

## 睇埋

* 香港外國記者會

## 參考來源

## 出面網頁

* 
*
好好生活在灣區

《**好好生活在灣區**》（）係一套由好好制作製作嘅資訊節目，由樂翊榆主持。節目由2025年2月24號到3月7號，逢禮拜一到五 20:30-21:00，喺香港有線寬頻開電視嘅HOY TV首播。節目會去介紹大灣區（主要係珠海、中山同佛山）嘅生活資訊。

## 每集一覽

## 出面網頁
*好好生活在灣區 | HOY TV 節目
*HOY TV YouTube頻道：好好生活在灣區
*好好制作YouTube頻道：好好生活在灣區
羅拔·李維頓

**羅拔·李維頓**（**Robert R. Livingston**，）係美國一位政治人、外交官同發明贊助人，出生喺紐約一個顯赫嘅家族。佢家族喺哈德遜河谷擁有大片土地，係殖民時期嘅精英階層之一。李維頓1765年喺國王學院（King's College，即係而家嘅哥倫比亞大學）畢業，之後學法律，1773年成為執業律師。

喺美國獨立戰爭期間，李維頓係大陸會議嘅代表（1775-1777年同1779-1780年），仲係起草《獨立宣言》嘅五人委員會成員。戰後，佢喺1781年至1783年擔任美國首任外交部長（當時叫「外務部長」），喺巴黎和談中發揮咗關鍵作用，幫美國確立獨立地位。1789年，佢仲有幸喺佐治華盛頓就職總統嗰陣主持宣誓儀式。

到咗1801年，李維頓被湯瑪斯傑佛遜任命為駐法國大使。喺巴黎期間，佢同法國談判，促成咗1803年嘅路易斯安那購地案，將大片領土納入美國版圖，幾乎將美國嘅面積翻倍。就喺呢段時間，佢結識咗發明家羅伯特·富爾頓。李維頓對科技同創新有濃厚興趣，特別係蒸汽動力嘅應用。佢同富爾頓一拍即合，決定合作開發蒸汽船。

早喺1803年，李維頓喺紐約州議會爭取到哈德遜河蒸汽航運嘅獨家權利。喺法國時，佢同富爾頓一齊試驗咗一艘小型蒸汽船，雖然第一次試驗因為船身太脆弱而失敗，佢哋冇氣餒。1807年，喺李維頓嘅資金支持下，富爾頓設計同建造咗「北河號」（North River Steamboat），喺哈德遜河上成功試航，從紐約市到柯巴利，標誌著商業蒸汽航運嘅開端。呢艘船後來被暱稱為「克萊蒙特號」（Clermont）（可能係因為李維頓家族喺Clermont嘅莊園），雖然正式名稱係「北河號」。

李維頓同富爾頓嘅合作唔單止推動咗交通革命，佢哋仲喺紐約水域建立咗一個蒸汽船壟斷事業，持續咗近二十年，直到1824年嘅Gibbons v. Ogden最高法院案例打破咗呢個壟斷。

1813年，李維頓喺紐約去世，享年66歲。佢一生跨越咗政治、外交同科技領域，係美國早期發展嘅關鍵人物之一，尤其喺蒸汽船嘅商業化上，佢嘅貢獻同富爾頓一樣功不可沒。

## 參考
* Robert R. Livingston（Britannica）
* Livingston, Robert R. (1746-1813), statesman, and amateur scientist（American National Biography）
* Louisiana Purchase（History.com）
固定資產名冊

**固定資產名冊**係一種記錄同管理固定資產嘅重要文件，主要用係企業、機構或者組織內部，幫助清晰掌握固定資產嘅情況，方便進行資產管理、核算同審計。固定資產名冊通常會記錄固定資產嘅資產編號、名稱、規格型號、數量、購買日期、原值、使用部門、存放地點、責任人、折舊信息（包括折舊方法、折舊年限、累計折舊同淨值）。

## 固定資產名冊嘅作用
* 資產管理：清晰記錄每一項固定資產嘅詳細信息，方便日常管理同維護。幫助追蹤資產嘅使用情況、存放位置同責任人。
* 財務核算：為財務報表提供準確嘅數據，例如資產原值、折舊、淨值等。方便進行資產盤點同價值評估。
* 審計同監管：提供完整嘅資產記錄，方便內部審計或者外部監管機構檢查。確保資產使用符合規定，避免資產流失或者濫用。
* 決策支持：幫管理層提供資產數據，幫助制定採購、更新或者處置資產嘅決策。

## 睇埋
* 財務報表
世界貿易中心 (1973–2001年)

**世界貿易中心**（）係美國紐約市曼克頓舊史一系列建築，有七幢，其中喺1972年起好嘅第一座（北大樓）同埋1973年起好嘅第二座（南大樓）都係摩天大廈，係當時全世界最高嘅建築，亦係紐約嘅地標。

喺2001年9月11號發生嘅九一一事件，兩座摩天大廈同埋第七座都冧咗，事後淨低四座都拆晒，並開始重建。原址上重建成世界貿易中心建築群。

## 睇埋
*世界貿易中心 (2001年後)
*世界貿易中心

類:曼克頓
龐貝

**龐貝**（Pompei）係義大利南部甘帕尼亞（Campania）嘅一座城鎮（意大利文：Comune），俯瞰拿坡里灣（Gulf of Naples），仰望維蘇威火山。龐貝之所以出名，完全係因為同名嘅古城，龐貝古城係喺公元79年俾維蘇威火山噴發嘅火山灰掩埋。嗰度嘅遺址包括帶畫咗壁畫嘅神秘別墅、城市嘅圓形劇場等。龐貝嘅玫瑰聖母聖殿係當地最出名嘅旅遊景點之一，聖殿正面廣場，聖殿裡面嘅油畫、設計、裝飾都相當優美，寧靜嘅聖殿亦都係祈禱嘅好地方。
元綠壽司

**元綠壽司**（**G Sushi**）係香港一間日式綜合食品餐廳，1991年開張，嗰時叫**元祿壽司**，1996年改名，1998年開始係英皇集團旗下嘅飲食業務。高峰期有41間分舖，到2016年2月底宣佈全線執笠。
劉曉穎

**劉曉穎**（ Hiu Wing，），係香港女演員，女歌手，地下偶像，Twitch 直播主。因為參演YouTube頻道「熊仔頭」嘅網上短片而出名。現時係「熊仔頭」嘅其中一位成員，亦係香港地下偶像組合 Ace Mode 以及其小分隊 Jokers 嘅紅色擔當。

## 音樂作品

## 出演 MV

## 外部連結
* 
* 
* 
*
EBITDA

**EBITDA**係一個常用嘅財務指標，英文全稱係 **Earnings Before Interest, Taxes, Depreciation, and Amortization**，中文叫「**息稅折舊攤銷前利潤**」。佢主要用嚟衡量一間公司嘅核心經營表現，排除咗財務結構、稅務政策同折舊攤銷等非經營因素嘅影響。

## 定義
EBITDA 係指一間公司喺扣除利息（**I**nterest）、稅項（**T**axes）、折舊（**D**epreciation）同攤銷（**A**mortization）之前嘅盈利。佢反映咗公司純粹從經營活動中產生嘅現金流同盈利能力。

計算公式：**EBITDA = 淨利潤 + 利息 + 稅項 + 折舊 + 攤銷**

## 用途
EBITDA 排除咗財務結構（利息）同會計政策（折舊攤銷）嘅影響，可以更純粹咁反映公司嘅經營效率。正因為 EBITDA 忽略咗稅務政策同資本結構嘅差異，所以適合用嚟比較唔同行業或者地區嘅公司。EBITDA 接近公司嘅經營現金流，可以用嚟快速咁評估公司嘅還債能力或者投資能力。喺企業併購或者估值嗰陣，EBITDA 係一個常用嘅指標，特別係用 EBITDA 倍數（EV / EBITDA）嚟評估公司價值。

## 優缺點
* EBITDA 計算簡單，容易理解，適合快速評估公司嘅經營表現。
* 排除利息、稅項、折舊同攤銷，可以更專注喺公司嘅核心業務表現。
* 對於需要大量固定資產投資嘅行業（例如電訊、能源），EBITDA 可以更好咁反映經營現金流。

但係，
* EBITDA 冇考慮到資本開支（CapEx），而資本開支對於資本密集型行業嚟講係好重要嘅支出。
* 冇考慮利息支出，可能會掩飾高負債公司嘅財務風險。
* 唔係真正嘅現金流指標，因為佢冇考慮營運資金嘅變動。
* 公司可以通過會計政策調整 EBITDA，例如將某啲支出歸類為資本開支而非經營開支，從而操縱結果。

## 睇埋
* 現金流量表

## 參考
* EBITDA: Definition, Calculation Formulas, History, and Criticisms（Investopedia）
* EBITDA（Corporate Finance Institute）
資本開支

**資本開支**（**CapEx**，源自英文 **Capital Expenditure**）係指企業用喺購買、升級或者維護固定資產嘅支出。呢啲資產通常用於長期營運，唔係短期消耗。CapEx 對企業嘅財務狀況同未來增長有好大影響，因為佢反映咗企業投資未來嘅能力。

CapEx 包括固定資產（好似土地、建築、設備）同長期投資，呢啲支出會喺未來幾年內產生效益。係財務報表上面，CapEx 屬於資產負債表上嘅非流動資產，通過折舊逐年攤銷。

CapEx 有助提升產能同效率，令業務增長。如果用來投資新技術可以保持競爭優勢。CapEx 過多會影響現金流，過少則可能限制增長。

由於 CapEx 嘅效益唔係喺短期可以回收，如果過度開支有機會導致企業周轉不靈，因而倒閉或者要賣盤。總之，CapEx 係企業長期發展嘅關鍵，管理層需要平衡投資同財務穩健。

## 睇埋
* 財務報表
* 現金流量表

## 參考
* Capital Expenditure (CapEx) Definition, Formula, and Examples（Investopedia）
* Capital Expenditure (CapEx)（Corporate Finance Institute）
艾哈沙尼亞

**艾哈沙尼亞**（）係卡塔爾沙哈尼亞嘅一間職業足球球會，依家踢緊卡塔爾星級足球聯賽。

## 參考


## 連出去
*官方網站
科仙朗尼

**科仙朗尼**（）係意大利費辛隆尼一間職業足球球會，依家踢緊意大利乙組足球聯賽。

## 榮譽
*意大利乙組足球聯賽冠軍：2023年

## 參考


## 連出去
*官方網站
2019–20年英格蘭甲組足球聯賽

**2019年至2020年英格蘭甲組足球聯賽**（）係第28屆英格蘭甲組足球聯賽賽事。今屆英甲聯賽喺2019年8月3號開鑼。

## 積分榜

## 連出去
*官方網站
伯頓

**伯頓**（）係英格蘭特倫特河畔伯頓一間職業足球球會，依家踢緊英格蘭甲組足球聯賽。

## 參考


## 連出去
*官方網站
美麗島電子報

《**美麗島電子報**》係台灣嘅一家電子媒體，2009年12月10號由許信良創辦，公司名稱係美麗島文化事業股份有限公司。目前嘅董事長係吳子嘉，副董事長係郭正亮。
元祿產業

**元祿產業**（）係日本一間公司，1958年喺大阪府布施市（而家東大阪市）創辦第一間迴轉壽司舖頭，叫「**元祿壽司**」（）。佢曾經喺日本全國搞特許經營，但特許經營合約到期後，原經營者改用其他商號（最出名嘅係元氣壽司）。到2021年6月，元祿壽司得返10間直營店（大阪府9間，兵庫縣1間）。

## 睇埋
*元綠壽司（1991年到1996年用過「元祿壽司」個名）
恒隆

**恆隆**或**恒隆**可以係：

*恒隆集團：香港嘅大型企業。
*恒隆地產：香港嘅經營地產及停車場業務的上市公司，前稱「淘大置業」。
*恒隆中心：香港嘅商業大廈及商場。
*恒隆廣場：中國大陸開發嘅品牌城市綜合體項目。
多邊形造型

**多邊形造型**（參見）係三維電腦圖像講到嘅概念，屬於建立立體模型嘅方法之一。多邊形造型會用多邊形網格表達或者模擬物體表面嘅樣，設計者會以各種方法編輯個模型嘅頂點、邊同面，當中常用嘅功能有**子分**、**拉伸**以及細分曲面呀噉。

## 參考
數碼雕塑

**數碼雕塑**（參見）係三維電腦圖像講到嘅概念，屬於建立立體模型嘅方法之一。如果一位設計者用呢種方法建立立體模型，佢就會用軟件工具推、拉、磨、掹或者捏嚟操控個模型嚟造出想要嘅形狀，彷彿好似個模型係一嚿黏土噉。

## 睇埋
*雕塑上講嘅模型塑法
夏馬爾

**夏馬爾**（）係卡塔爾多哈嘅一間職業足球球會，依家踢緊卡塔爾星級足球聯賽。

## 榮譽
*卡塔爾謝赫賈西姆盃冠軍：1996年

## 參考


## 連出去
*官方網站
1860慕尼黑

**1860慕尼黑**（）係德國慕尼黑一間職業足球球會，依家踢緊德國丙組足球聯賽。

## 榮譽
*德國甲組足球聯賽冠軍：1966年
*德國盃冠軍：1942年、1964年

## 參考


## 連出去
*官方網站
杏林綜合醫院

**杏林綜合醫院**，簡稱**杏林醫院**，係一間由黃森川設立，位於台灣台南嘅地區醫院，1975年（民國64年）開業，1993年（民國82年）6月1日因不實醫療記錄問題而停業。

## 相關影視作品

### 電影

* 2020年臺灣電影《杏林醫院》，由林柏宏、太保、朱芷瑩、洪曉蕾主演。

類:醫院
類:臺南
唐卡士打流浪足球會

**唐卡士打流浪足球會**（）係英格蘭唐卡士打一間職業足球球會，依家踢緊英格蘭甲組足球聯賽。

## 榮譽
*英格蘭足球聯賽錦標賽冠軍：2007年
*英格蘭足球議會聯賽盃冠軍：1999年、2000年

## 參考


## 連出去
*官方網站
紀欣

****

1952年喺高雄出世，1974年喺台灣輔仁大學歷史系畢業之後去美國留學。之後攞到美國法學博士，成為美國加州執業律師。台灣發生美麗島事件之後，曾經幾次返台觀察選舉。1987年返台，喺法律事務所做嘢，喺東吳大學法律系兼課，同時投身婦女運動。1994年成立「台北市婦女新知協會」，做咗創會理事長。1996至2000年出任第三屆「國民大會」代表，2005年出任「任務型國民大會」代表。2003年加入《海峽評論》雜誌社做編委。2004年4月當選「中國統一聯盟」副主席，2009年4月當選該盟主席，直到2013年4月卸任。2013年9月創辦《觀察》雜誌，至2025年11月已經出版147期雜誌。2019年4月將「中國統一聯盟」轉做「統一聯盟黨」，並擔任首任主席，2021年4月卸任。2022年出版《許歷農傳－從戰爭到和平》（台北，遠見天下文化出版股份有限公司2022/6/30）。

## 政治立場
佢係主張兩岸和平統一台灣，實行一國兩制。

1996年代表新黨當選第三屆國大代表；2005年出任新黨任務型國大，2009年做「中國統一聯盟」主席，2013年5月3日卸任。

佢有時會對外聲稱台獨政黨唔受台灣人歡迎，但都被一啲數字證明唔係事實。例如，喺2024年1月台灣大選前夕，佢就曾經接受香港親中派訪問話「下架民進黨」先係台灣主流民意，但係大選結果入面，民進黨不但贏得總統選舉，而且喺不分區立法委員選舉，民進黨得票都係第一。

喺2024年底，台灣立法院《選罷法》、《憲法訴訟法》、《財劃法》等三項法案引起嘅風波期間，佢就大聲罵民進黨多行不義。

## 參考

類:台灣政治人
多哈艾阿拉比

**多哈艾阿拉比**（）係卡塔爾多哈嘅一間職業足球球會，依家踢緊卡塔爾星級足球聯賽。

## 榮譽
*卡塔爾星級足球聯賽冠軍：1983年、1985年、1991年、1993年、1994年、1996年、1997年
*卡塔爾盃冠軍：1997年
*卡塔爾埃米爾盃冠軍：1978年、1979年、1980年、1983年、1984年、1989年、1990年、1993年、2023年
*卡塔爾謝赫賈西姆盃冠軍：1980年、1982年、1994年、2008年、2010年、2011年

## 參考


## 連出去
*官方網站
杏林醫院 (電影)

《**杏林醫院**》（英語：Hospital）係一部2020年上映嘅臺灣恐怖、驚悚、懸疑片。主演為林柏宏、太保、朱芷瑩、徐立期、洪曉蕾，主題曲由鄧福如演唱。電影喺2020年12月31日喺臺灣上映。
黃顯倫

****，香港親中派人物。

2017年，佢去到貴州成立語言體育培訓機構「狀緣門」，有時會就香港人前往貴州發展，接受媒體嘅訪問。

## 部分公職

* 香港貴州商務促進會會董
* 香港黃埔軍校後代親友聯誼會理事

## 政治立場
佢係香港親中派成員。曾經參與貴州省委統戰部同貴州海外聯誼會聯合舉辦嘅「重走長征路奮進新征程」國情研修班。

## 爭議
香港網絡大典同埋連登討論區都有提及，指控佢涉及1040陽光工程騙案。

## 參考

類:香港建制派人士
戴方

****，原名**戴培賢**，香港親中派作家。

著有《香港——文學的伊甸園》、《心的放歌》、《戴培賢詩文選》。

## 政治立場
佢係香港親中派成員。曾經參與公開聯署支持北京未經諮詢或香港人同意，強行訂立嘅《港版國安法》。

佢有時會寫唔同嘅評論文章，佢曾形容陳冠希鹹相案揭開香港娛樂圈嘅偽道德同裝嫩。

## 部分公職

* 兩岸和平發展聯合總會第4/5屆文教部副主任
* 香港中華文化總會副理事長/常務理事
* 香港作家聯會理事
* 中國和平統一促進會香港總會理事
* 香港南安公會名譽會長/第十二屆副理事長
* 香港文學促進協會副監事長
* 香港僑界社團聯會會董兼會訊《港僑之聲》總編輯
* 首都師範大學旅港校友會監事長

## 參考來源
羅光萍

****，香港親中派人物。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 政治履歷
2025年10月，佢報名參加第八屆立法會選舉體育、演藝、文化及出版界功能界別。

## 部分公職

* 香港福州社團聯會宣傳資訊部部長
* 香港中華文化總會副理事長/常務理事
* 中國作家協會會員

## 參考

類:香港建制派人士
楊宇思

****，香港親中派人物。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 香港中華文化總會副理事長/常務理事
* 中西區分區委員會(堅尼地城及石塘咀)委員
* 香港菁英會名譽理事

## 參考

類:香港建制派人士
瑪挪亞

根據希伯來聖經《士師記》，**瑪挪亞**（，天主教叫做**瑪諾亞**）係士師時期嘅人物，士師參孫嘅爸爸。佢個名嘅意思係「休息」。

根據聖經記載，瑪挪亞係人，屬於但支派。佢娶咗，個女仔一路都生唔到小朋友。向瑪挪亞嘅老婆顯現，預言她一定會懷孕生一個仔，即係後來嘅參孫。根據猶太拉比嘅傳統，瑪挪亞仲有個囡，叫做「Nishyan」或者「Nashyan」（）。

## 參攷
卓金鵬

****，香港親中派政治人。
## 政治立場
佢係香港親中派成員。

佢曾經公開呼籲人喺直選議席被大幅度削減而且排除民主派候選人嘅2023年香港區議會選舉入面投票。

佢透過關愛隊支持並推廣北京未經諮詢或香港人同意，強行訂立嘅《港版國安法》，又形容二十三條立法是應有之義。

## 部分公職
*南區分區委員會(南區北)委員
*香港晉江社團總會社會事務部部長
*南區華富北關愛隊副隊長

## 部分榮譽

* 二○二三年民政及青年事務局局長嘉許計劃獲獎人士 傑出社區服務人士

## 參考來源
中國帝國主義

**中國帝國主義**、**中華帝國主義**等詞語被用喺描述中華人民共和國嘅政治、經濟、文化同影響力向中國境外擴張嘅情況。呢個詞可能具體代指擴張過程中嘅、戰狼外交同新權威主義。一啲人認為如今嘅中華人民共和國係一個帝國主義國家，比如菲律賓共產主義、反政府武裝新人民軍、日本共產黨、一啲毛派組織同新左派（特別係一啲中國新左翼）。中國喺非洲嘅建設亦有時被指責為新殖民主義。

## 對中國帝國主義嘅睇法

世界各地嘅左翼知識分子對中國係咪已經變成咗帝國主義國家有激烈嘅爭論。菲律賓嘅毛主義政黨菲律賓共產黨將中國共產黨視作勾結菲律賓總統杜特地攻擊菲律賓漁民同菲律賓人民嘅帝國主義政黨。菲共創黨主席何塞•馬裡亞•西松講過：「中國共產黨間唔中會喺口頭上對毛澤東大加讚美，特別喺喜慶嘅儀式上尤其係咁，為避免得罪熱愛毛澤東、認同毛澤東思想同行為嘅廣大中國人民同黨員幹部。」菲律賓共產黨嘅武裝力量新人民軍已經奉命向菲律賓嘅中資企業發動武裝攻擊。

2019年，日本共產黨修改黨綱，批評中華人民共和國對亞洲各國嘅態度係大國主義、霸權主義，侵害西藏、新疆、香港等地嘅人權，無法承認中共係以社會主義為目標。與此同時，香港出現反逃犯條例修訂運動，日共亦公開譴責中共同港府用武力鎮壓香港示威者，又要求中華人民共和國當局以和平解決局勢為己任。

前《紐約時報》北京分社社長黃安偉認為中國同美國都係帝國，美國係一個以軟實力著稱嘅帝國，而中國係一個以硬實力著稱嘅帝國。

## 海外軍事基地
中華人民共和國喺非洲國家吉布提有一座已經被官方證實存在嘅中國人民解放軍海外軍事基地，另外可能仲同多個國家傾緊準備建立更多海外軍事基地擴張軍事勢力。

## 參考
丁薛祥

**丁薛祥**（），江蘇南通人，中華人民共和國政治人、中國共產黨領導人，1984年10月加入中國共產黨。現任中共中央政治局常委，中華人民共和國國務院副總理（排名第一）、黨組副書記。兼任中共中央港澳工作領導小組組長、中央科技委員會主任。做過中共中央辦公廳、中共中央總書記辦公室兼中央國家安全委員會辦公室主任。係中共第十八屆中央候補委員，第十九屆中央委員、中央政治局委員、中央書記處書記，第二十屆中央委員，中央政治局委員、常委。被視為中共中央總書記習近平最重要嘅核心幕僚之一。

## 出面網頁
火雞保齡

（）係一項運動，或者話一種遊戲。佢同普通保齡玩法差唔多，但場地同用具都有分別，譬如話攞急凍火雞嚟取代保齡球。因為火雞同感恩節嘅聯繫，有啲地方過節會搞火雞保齡比賽；呢項運動喺北美洲嘅冰上曲棍球小聯盟亦幾受歡迎。火雞保齡據講係美國一位超市店員  發明嘅。佢後嚟仲自封「家禽保齡協會」會長，引入咗一啲新嘅術語。

保齡球行話講嘅「火雞」係指連續三次全中。呢個詞嚟自以前連續打到三次全中可以擸走隻火雞做獎品嘅傳統，同火雞保齡無關。

## 玩法
火雞保齡嘅規則同十樽保齡相差無幾，都係靠碌啲嘢出去撞冧啲樽嚟攞分。不過火雞保齡用嘅唔係圓嘅保齡球，而係凹凹凸凸嘅急凍火雞，所以玩落個手感同普通碌拎分別都幾大。為咗方便跣隻火雞出去，比賽好多時會喺冰面上面舉行，所以呢項運動喺北美洲嘅冰上曲棍球小聯盟都幾受歡迎。

火雞保齡據講係美國一位超市店員  發明嘅。佢後嚟自封「家禽保齡協會」（）嘅會長，1990年嗰陣報稱有成2000個會員咁上下。除咗統一規則之外，佢仲幫啲保齡術語改埋名，譬如犯規線（）就叫「家禽線」（）。保齡球行話本身都有個詞叫「火雞」指連續三次全中，呢個詞佢就改咗做 （意指火雞公）。

## 爭議

### 動物權益
關注動物權益嘅人士，好多都反對喺體育比賽裏面用到動物。堪薩斯大學就有舍堂組織喺搞緊火雞保齡比賽嗰陣，俾人抗議佢哋漠視生命、唔尊重動物遺體。更加有動物拯救隊試過去另一場火雞保齡比賽嘅場地嗰度，解救火雞。面對咁多抗議聲，有啲活動搞手唯有轉用膠火雞。

### 嘥嘢
火雞不嬲都係感恩節餐枱上嘅重要一環，所以呢項同火雞有關嘅運動亦發展成唔少人過節嘅傳統。不過就有聲音話火雞保齡將嘢食揼落地嘅做法，同感恩節教人要感恩糧食豐收嘅道理背道而馳。更咪話有啲人連食火雞嘅錢都冇，噉樣嘥嘢法畀人嘅訊息實在唔係幾好。於是就有比賽舉辦方選擇重用火雞：用錫紙包實嗮嘅話，用幾年都仲用得。

## 註

## 參考
張安玲

****，香港親中派人物。香港雅樂藝術團總監。

## 部分公職

* 香港中華文化總會副理事長/常務理事
* 兩岸和平發展聯合總會第4/5屆宣傳部副主任
* 香港泉州同鄉會第14屆理事

## 政治立場
佢係香港親中派成員。佢曾經參與公開聯署支持北京未經諮詢或香港人同意，強行訂立嘅《港版國安法》。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

2019年5月，香港陷入逃犯條例爭議並爆發爭取民主同捍衛法治嘅香港反送中運動，喺坊間唔少聲音要求暫緩修例嘅情況下，佢仍然參與聯署要求支持政府6月12日修訂《逃犯條例》，直上立法會大會審議通過修例，最終喺6月9日同6月12日，香港爆發大型衝突，甚至造成人命傷亡。

## 家庭
佢老公係鄧詩綿。

## 參考

類:香港建制派人士
鄭雁雄

**鄭雁雄**（），漢族，廣東汕頭人，中華人民共和國政治人物、中國共產黨黨員。第十四屆全國人大代表，廣州中醫學院中醫醫療專業醫學學士學位畢業。現任中共中央港澳工作辦公室（港澳辦）副主任，中共中央香港工委書記兼香港中聯辦主任、香港國安委國家安全事務顧問。做過廣東省汕尾市市長、中共汕尾市委書記、中共廣東省委常委兼秘書長、中央駐港國安公署署長。
Alto (鐵路公司)

**Alto**（，；），前稱同正式公司名**維亞高頻鐵路公司**（，），係負責開發、交付同統籌加拿大 Alto 高速鐵路計劃嘅公營機構，名義上係加拿大維亞鐵路嘅子公司。2022年成立，總部喺滿地可。

## 參考資料

## 註
資訊轟炸

**資訊轟炸**（；參照，直譯可作**抌資訊** ）係一種行為，指緊一個人一次過提供大量資訊，尤其係指提供嘅資訊多到聽者覺得頂唔順。例如有兩個人，阿明同阿偉，阿偉隨口問阿明住邊，阿明噉答：

阿明做緊嘅行為，就提供緊異常咁大量嘅資訊，可以算係向住阿偉抌資訊。而且由於阿偉根本就冇要求佢提供咁多資訊，阿明此舉就會搞到兩人之間嘅呢場互動變得尷尬。

## 心理研究

自閉症譜系障礙嘅相關討論，不時會講到資訊轟炸呢個概念。事實表明，有自閉症譜系障礙嘅人士往往會對某一兩個課題有極濃厚興趣，對呢啲嘢有強烈感受，仲會走去勁吸收相關嘅資訊。同時佢哋好多時都唔多明點樣同人社交，理解唔到其他人未必咁有興緻聽佢個特別興趣嘅嘢，於是佢哋就成日會出現一種行為，同人社交嗰陣大談自己有興趣嗰樣嘢，提供極大量嘅資訊。例如有位自閉症人士對視像遊戲有特別興趣，一同人傾偈就勁喺度講視像遊戲嘅相關知識，完全無視對方係咪有興趣聽。資訊轟炸嘅行為會阻礙正常社交，搞到自閉症人士同人相處有困難。

因此，資訊轟炸可以理解為自閉症譜系障礙嘅一種表達形式，而 DSM-5-TR 亦有講到，話自閉症譜系障礙其中一個特徵係

資訊轟炸亦同過度活躍症有關。有過度活躍症嘅人有時都會出現資訊轟炸嘅行為。

## 詞語歷史
**資訊轟炸**呢隻詞嘅英文版，最早出現於一九七八年。其後自閉症相關嘅討論採用呢隻詞嚟指自閉症人士時常有嘅某種行為。

到咗廿一世紀初，英文嘅創意寫作圈亦有攞 **infodump** 一詞嚟用，尤其係講到科幻作品當中，故事中嘅角色喺度大講故事提到嘅虛構科技，期間提供大量資訊，冇咗呢啲資訊讀者可能就理解唔到故事嘅某啲情節內容。而作者做世界創建嗰時，亦有可能資訊轟炸啲讀者。

## 睇埋
*語用學講到嘅適量準則
*收集
*專家
*鑽研

## 註釋

## 引咗
GunGriffon

**GunGriffon**係由Game Arts開發嘅戰略遊戲，喺1996年推出。

## 系列遊戲一覽
*GunGriffon
*GunGriffon II
*Gungriffon Blaze
*Gungriffon Allied Strike

## 參考


## 出面網頁
*GunGriffon影片
*GunGriffon II影片
中華人民共和國政治

**中華人民共和國政治**包含中華人民共和國嘅國體同政體，中華人民共和國係一個由中國共產黨一黨專政實行極權統治嘅社會主義國家，政治權力集中喺中共中央總書記手上。香港同澳門嘅政治體制按照「一國兩制」方針，表面上實行同中國大陸唔一樣嘅政治制度，實質上仍然係由中共完全掌控嘅獨裁政權。

依照憲法，中華人民共和國國體係工人階級領導嘅、以工農聯盟為基礎嘅人民民主專政社會主義國家；中華人民共和國亦係美蘇冷戰結束之後，世界上少數由共產黨一黨專政、宣揚共產主義嘅國家。中國共產黨喺馬克思列寧主義基礎上提出咗毛澤東思想、鄧小平理論、「三個代表」重要思想、科學發展觀、習近平新時代中國特色社會主義思想等指導思想，遵循人民民主專政、中國特色社會主義同社會主義市場經濟等方針。

中華人民共和國政體依照《中華人民共和國憲法》實行人民代表大會制度，全國人民代表大會係名義上嘅國家最高權力機關，閉會嗰陣由全國人民代表大會常務委員會代行大部分職權，實行民主集中制。政府重大施政由中國共產黨中央委員會所主導，閉會期間就由中央政治局、常務委員會同總書記主導兼行使職權。喺實踐中，中國共產黨領導各級行政機關、立法機關、司法機關、監察機關、人民團體、企事業單位同宗教團體等組織。國家主席係象徵性同禮儀性嘅國家代表，主席職務本身並冇實權，全國人大常委會集體行使國家元首嘅職權。

全國人民代表大會係中華人民共和國憲法規定嘅最高國家權力機關，設有全國人民代表大會常務委員會，選舉產生兼監督行政機關（國務院）、監察機關（國家監察委員會）、審判機關（最高人民法院）、檢察機關（最高人民檢察院）、國家軍事機關（中央軍事委員會）等機構。

中共中央政治局常委會係中國最高領導層，第二十屆由七人組成，包括習近平、李強、趙樂際、王滬寧、蔡奇、丁薛祥、李希。與此同時，習近平做咗中共中央總書記之後削弱咗中共中央政治局嘅集體決策職能，中共變咗總書記獨裁制。

## 註釋

## 參考
陳柏源

**陳柏源**（），藝名**閩南狼PYC**，係臺灣臺中市出身嘅創作男歌手、網路紅人同YouTuber。創作有《中國老總》、《全閩抗疫》、《閩男本色》、《福建艦，福建見》、《求你快點打》、《反攻大陸》等歌曲。

## 經歷
### 海外學生時期
陳柏源13歲讀國中嗰陣曾經被屋企人送到河南省嵩山少林寺學習少林功夫。2018年喺美國讀高中嗰陣受到種族歧視，後嚟反思係因為「有個好大嘅獨裁國家成日喺國際社會上搞到華人冇面」所導致。同年再轉報考中國共產黨中央統戰部直屬嘅華僑大學法學院，必須修讀「習近平思想概論」，佢自稱「感覺好似入咗集中營」。

### 音樂創作時期
2024年5月30號，陳柏源同旗下嘅音樂廠牌「閩狼本色」因為勞資爭議拒絕履行法律義務，而被福建省泉州市豐澤區人民法院列為失信被執行人。陳柏源事後喺訪談影片入面話，佢喺中國嘅公司被「臺聯會會長嗰仔」等其他投資人掏空挖角，同埋被中國網民抹黑做「臺獨」，先至令佢「幡然醒悟」，又話「問題喺政治制度、民主同專制嘅唔同」。

### 返臺期間
2024年12月6號，臺灣網紅温子渝（八炯）發布同陳柏源合作拍攝嘅影片《中國統戰紀錄片》，其中指控中華人民共和國政府同中國共產黨「利誘、收買」臺灣特定網紅舔共、對臺灣人進行統戰、攻擊臺灣自由民主制度同民主進步黨政府，曝光中共大外宣諸多虛偽不實同最近經費比較緊。

陳柏源喺決定同反共網紅八炯合作揭露中共統戰手法之前，曾經多次去到臺灣各大宮廟擲筊請示，並透過聖筊獲得神明嘅指引。每座宮廟嘅神明均以聖筊明示，佢應該走上反共之路。喺最終決定聯絡八炯之前，佢更係連續獲得六個聖筊，進一步堅定咗佢嘅信念。佢話呢啲神明嘅指示喺佢感到迷茫嗰陣帶俾佢信心，最終令到佢同八炯合作拍攝影片，揭露中共對臺灣嘅統戰策略。之後，陳喺中國嘅社交媒體賬號被封禁。

曾經係中國共產黨統戰樣板嘅陳柏源話，返到臺灣服兵役之後逐漸清醒，意識到民主、自由、人權嘅重要性，唔願意協助中國共產黨洗腦家鄉人民。佢對臺灣人話唔好相信對岸嘅甜言蜜語，呼籲團結對抗中共，守護臺灣。佢批評中國共產黨先係「境外勢力、馬列子孫」，又話「推翻帝制，推翻馬列思想，推翻共產主義，呢啲先係中華兒女」。佢又呼籲大家「應該挺身而出，集結所有反共勢力、民主陣營嘅力量，凝聚眾人意識，一齊推翻專制獨裁政權」。陳柏源話佢主動搵八炯做「統戰記錄片」嘅使命係「推翻共產黨」。

## 參考
查爾頓體育足球會

**查爾頓體育足球會**（）係英格蘭查爾頓一間職業足球球會，依家踢緊英格蘭冠軍足球聯賽。

## 榮譽
*英格蘭足總盃冠軍：1947年

## 參考


## 連出去
*官方網站
武統臺灣

**武統臺灣**，中國共產黨同中華人民共和國政府最初於狹義上稱**武力解放臺灣**（即**武力統一台灣**、**解放台灣**、**武統**；台灣方面則稱之為**攻台**、**犯台**、**侵台**），係指中國人民解放軍以武力攻占臺灣嘅方面稱謂，完成中共統一中國嘅訴求，為中華人民共和國統戰嘅和戰兩手策略之一。
「解放台灣」一詞嘅出處，起源於新華社喺國共內戰時期嘅社論。呢個口號提出喺1949年3月15號所發表題為《中國人民一定要解放台灣》嘅文章。同年4月，解放軍越過長江。12月，中華民國政府撤往台灣。1950年，解放軍嘅登陸行動喺攻下海南島之後準備攻打台灣嘅時候，因為韓戰爆發而擱置。1956年，時任中國共產黨主席毛澤東首次提出**和平解放臺灣**，即係以“和平”方式統一台灣。過去台灣海峽兩岸長期處於軍事對峙狀態，有幾次台海危機發生。

1979年1月中華人民共和國國防部宣布金門炮戰正式結束，同時間全國人民代表大會常務委員會發布嘅《告臺灣同胞書》入面將中國嘅統一設定為「關係全民族前途」嘅重大任務，但冇設時間表，之後中華人民共和國政府嘅統一中國方針定調為「和平統一、一國兩制」，不承諾放棄使用武力。2019年，中國共產黨總書記習近平依據「和平統一、一國兩制」，提出堅持「一國兩制臺灣方案」，明確「不承諾放棄使用武力」。

2021年，時任中華民國總統蔡英文領導嘅中華民國政府就明確拒絕中共提出嘅「一國兩制臺灣方案」（即係台灣主權屬於中華人民共和國，成為好似香港同澳門咁嘅特別行政區），又譴責來自中國嘅軍事擴張和挑釁，堅守「不畏戰，不求戰」嘅原則，避免擦槍走火，以達到區域和平、安全、穩定嘅目標。

## 註釋

## 睇埋
*2020武統台灣

## 參考
華僑大學

**華僑大學**，簡稱**華大**，係中華人民共和國福建省一間全日制本科公辦大學，喺泉州市（注冊地）和廈門市兩地辦學。華僑大學成立喺1960年，學校自2019年起直屬中共中央統戰部領導，係中國重點建設嘅大學同首批獲得中華人民共和國教育部本科教學工作水平評估優秀嘅重點大學。

2025年2月20號，中華民國教育部以華僑大學已改為中國共產黨中央統戰部管理為由，講明「學習過程中帶有政治目的，經評估後唔係理想嘅學習地方」，公告禁止台灣高校同華僑大學交流，又終止承認華大學歷。

## 參考
基寧咸足球會

**基寧咸足球會**（）係英格蘭基寧咸一間職業足球球會，依家踢緊英格蘭乙組足球聯賽。

## 參考


## 連出去
*官方網站
陳振邦

****(Davis)，香港親中派人物。The Block Group奧創創辦人暨行政總裁、億豐行商業發展有限公司董事總經理、億豐行化粧洗劑有限公司董事，以及東莞市威威日用品有限公司非執行董事。

## 部分公職

* 香港菁英會名譽董事

## 政治立場
佢係香港親中派成員。佢主張拘捕支聯會常委，話佢哋顛覆國家，又批評美國干預香港事務，對美國持不友善態度。

2019年底，佢成立飛躍莞港灣區薈。

## 參考

類:香港建制派人士
中共中央台灣工作辦公室

**中共中央台灣工作辦公室**（簡稱**中共中央台辦**），係中國共產黨中央委員會主管對台灣工作嘅中共中央辦事機構，亦係中央對台工作領導小組嘅辦事機構。中共中央台辦對外掛有**國務院台灣事務辦公室**（簡稱**國務院台辦**或者**國台辦**）嘅牌子，國務院台辦同中共中央台辦係「一個機構兩塊牌子」，編制列入中共中央直屬機構序列，唔列入國務院機構編制。

中共中央台辦、國務院台辦係貫徹執行中共中央、國務院確定嘅對台工作方針政策嘅機構。喺唔同情況用唔同機構名，例如對喺中國大陸投資嘅台商同工作嘅台籍工人稱「國台辦」，對台灣政黨就用「中共中央台辦」嘅名義。

## 參考
陸偉亮

****，香港醫學界人士。有時會對外就醫療題目接受傳媒訪問，同埋喺媒體撰寫文章提供醫學知識。

## 部分公職

* 香港西醫工會義務司庫
* 香港西醫工會會長

## 政治立場
佢係香港親中派成員。

喺2016年選舉委員會醫學界界別分組選舉，佢係反港獨西醫前線名單成員。

## 爭議
佢曾經因為2011年兩度向病人處方過期3年血壓藥，之後需要接受醫委會聆訊。

## 參考

類:香港建制派人士
中國政治

**中國政治**可以係：
*中華人民共和國政治（類）
*中華民國政治（類）
*大清政治（類）

大清之前唔嗌「中國」。
約翰·奧斯丁

**約翰·奧斯丁**（，）係英格蘭一位學者，專門研究語言哲學。佢提出嘅諗頭成為咗現代語用學嘅基礎。

## 出面網頁
分類學

**分類學**（）係一門關於分類同歸類嘅實踐同科學。分類學通常係講緊兩樣嘢：要建立一個基本嘅分類架構（分類系統）同埋將手上嘅事物分配到呢啲類別入便（分類）。

最初，分類學淨係指根據共同特徵去做生物分類。而家呢隻字詞已經有咗更廣泛嘅意思。可以用嚟分類任何嘅事物或者概念，以及指導呢類工作嘅原則。**分類學**一詞可以包含所有嘅分類系統，包括係用嚟整理物種、文件、影片嘅分類系統。

分類學其中一個功能係幫用家更容易摷到佢哋想要摷嘅嘢。呢點可以透過唔同方式實現，包括圖書館分類系統呀噉。

## 分層
分類學將分類單位稱為**分類群**（單數係「分類元」）。好多分類系統都係分層嘅。

## 睇埋
*生物分類
*聚類分析
*上位詞
今日香港，聽日臺灣，後日沖繩

**今日香港，聽日臺灣，後日沖繩**係形容中華人民共和國喺中國帝國主義下擴張嘅用語。佢表達咗中國共產黨喺香港同臺灣嘅政治、安全保障、經濟、自主權、民族主義、滲透等情勢，對日本嘅沖繩亦可能產生影響。喺臺灣媒體入面，呢一個講法被解讀為「香港淪為一國一制之後，中國將會武統臺灣，跟著係侵略日本嘅沖繩，進行軍國主義擴張」並進行報導。

呢句話源於喺太陽花學運同雨傘運動入面常用嘅「今日香港，聽日臺灣」，之後被引入到日文入面。呢個口號主要用喺日本嘅討論。

## 背景
中國共產黨領導人習近平喺2018年修憲謀求終身掌權，兼持續對臺灣民進黨政府施加壓力，加上中美貿易戰同反逃犯條例修訂運動爆發之後，美中冷戰加劇，同埋中國海警局嘅武器使用權限明確規定喺《中華人民共和國海警法》施行等背景下，東亞局勢日益緊張。呢個時期「今日の香港，明日の台灣，明後日の沖縄」嘅口號傳入日本，並逐漸被名人同報刊引用同使用。喺臺灣，繁體字嘅「今日香港，明日臺灣，後天沖繩」亦出現喺新聞報導入面。

除咗「今日嘅香港，聽日嘅臺灣，後日嘅沖繩」，仲有其他嘅變體，例如基於新疆拘留營嘅「尋日嘅維吾爾，今日嘅香港，聽日嘅臺灣」同埋「今日嘅香港，聽日嘅臺灣，後日嘅日本」等口號亦有出現。

網絡上仲流傳著一幅插畫，畫入面「死神」穿著五星紅旗，逐一敲著標有「維吾爾」、「西藏」、「香港」、「臺灣」、「沖繩」同「北海道」字樣嘅門。

## 參考
米爾頓凱恩斯足球會

**米爾頓凱恩斯足球會**（）係英格蘭苗頓堅斯一間職業足球球會，依家踢緊英格蘭乙組足球聯賽。

## 榮譽
*英格蘭足球聯賽錦標賽冠軍：2008年

## 參考


## 連出去
*官方網站
中國中央電視台綜合頻道

**中國中央電視台綜合頻道**（簡稱：**CCTV-1**)，係中央廣播電視總台擁有嘅一條以普通話廣播為主嘅綜合節目頻道，中國中央電視台嘅主頻道，為中國大陸發展最早、覆蓋最廣、影響力最大嘅電視頻道。

該頻道喺香港同澳門地區播放時，會播出港澳版，節目編排同內地版略有唔同。

## 出面網頁
* 
* 
* 中國中央電視臺綜合頻道節目表

類:中國中央電視台
加拿大基建銀行

**加拿大基建銀行**（，簡稱 **CIB**；，簡稱  **BIC**）係加拿大聯邦級公營機構，2017年成立；目的係為基建工程融資，總部喺多倫多。

## 參考資料

## 註
Gungriffon Blaze

**Gungriffon Blaze**係由Game Arts開發嘅戰略遊戲，喺2000年推出。

## 場景
*關島
*卡納維拉爾角
*西藏
*希臘
*烏克蘭
*埃及

## 參考


## 出面網頁
*Gungriffon Blaze影片
再造繁榮

《**再造繁榮**》係香港亞洲電視製作嘅電視劇，首播於1991年7月，由梁材遠及陳太源聯合監製。本劇係梁材遠為亞洲電視擔任監製嘅兩部劇集之一，另一部為同年10月首播嘅《豪門》。

## 劇情介紹
有為青年潘文受其祖父潘伯通之傳授，略懂風水術數之學，算出其細佬並未夭折，尚在人間，原來正係猛烈追求其女友洛順嘅浮誇子弟錢日希。希之養父錢祖祥喺商場競爭中落敗，希為咗攞翻所有，不擇手段，打擊洛順老竇晚公司，同時呃到洛順嫁給佢。過程中害死潘伯通，並導致親阿爸入獄。希對香港龍脈虎視眈眈，欲占據福地，攫取利益，文挺身而出，以其風水術數之學力圖遏止希嘅野心，兩兄弟互相對峙，衝突一浪接一浪。

## 演員表
* 鄧浩光 扮 潘文
* 伍詠薇 扮 洛順
* 江華 扮 錢日希
* 高雄 扮 潘霖
* 楊澤霖 扮 錢祖祥
* 夏春秋 扮 潘伯通
* 郭峰
* 張錚
* 劉錫賢
* 苗金鳳
* 梁淑莊
* 陳穎芝
* 崔文潔
* 冼灝英
* 伍永森
* 曾守明

類:1990年代亞洲電視劇集
類:香港1991年
對觀福音

**對觀福音**（）係有關新約聖經嘅概念：响神學討論上，馬太福音、馬可福音同路加福音呢三本書一般會統稱為**對觀福音**，噉係因為佢哋內容好相似，包含好多相同嘅故事，而且經常以相似嘅次序以及近乎一樣嘅字眼去講。呢三本福音書相對於約翰福音——因為約翰福音嘅內容大部分都係有別於對觀福音三書嘅。
中天娛樂台

**中天娛樂台**，係中天電視旗下嘅綜合頻道之一，以前同大愛電視合作，播放「大愛劇場」。

## 出面網頁
*中天電視
通用希臘語

**通用希臘語**（，意思係**共同嘅方言**），又叫**新約希臘語**，係喺希臘化時期、羅馬帝國同埋早期拜占庭帝國時期用嘅一種跨地區希臘語。新約聖經就係用呢種語言寫成嘅。
懺悔

**懺悔**（）係好多基督教教派（以至其他宗教）講到嘅概念，指一位信徒因為犯咗罪而做出嘅悔改行為。天主教同東正教都有聖事係涉及信徒做懺悔嘅。

## 睇埋
*原罪
*原諒
布里斯托流浪足球會

**布里斯托流浪足球會**（）係英格蘭碧仙桃一間職業足球球會，依家踢緊英格蘭乙組足球聯賽。

## 榮譽
*沃特尼曼恩邀請盃冠軍：1972年

## 參考


## 連出去
*官方網站
公司逼我打籃球

《**公司逼我打籃球**》（）係香港MakerVille製作嘅運動真人騷節目，2025年6月23號到7月4號逢禮拜一到五21:30 - 22:30喺香港電視娛樂ViuTV播。節目會講一班ViuTV藝員同埋同ViuTV有合作關係嘅藝人組成「**愛晴當入樽**」隊（）接受籃球訓練同打比賽。

節目亦搞咗個「**生啤盃籃球明星賽**」，請埋其他藝人一齊組成藍白兩隊對賽，喺2025年3月18號喺旺角麥花臣場館舉行，比賽過程喺第5-7集播出；之後又搞咗個「**公司逼我打籃球—公司盃**」，初賽喺同年4月8號舉行，季軍賽同冠軍賽喺同年4月16號喺灣仔修頓場館舉行，比賽過程喺第8-10集播出。

## 參加者
### 常規陣容

### 生啤盃籃球明星賽

## 比賽過程
### 生啤盃籃球明星賽（第5-7集）
藍隊 對 白隊
*比賽結果：46:46（加時56:54）
*最有價值球員（MVP）：姜濤（藍隊）
*比賽旁述：、何振然
*半場休息出場嘉賓：謝安琪、林希靈
### 公司盃
#### 初賽（第8-9集）
愛晴當入樽 對 柴城製造
*比賽結果：41:51
#### 季軍賽（第9-10集）
愛晴當入樽 對 Mediators
*比賽結果：60:36
#### 總結
*總名次：
**冠軍：Hero
**亞軍：柴城製造
**季軍：愛晴當入樽
*最有價值球員（MVP）：Penny（Hero）

## 每集一覽

## 節目調動
*2025年6月23號到6月27號：由於22:25-22:30播《全民造星VI 製作中》第6-10集，所以第1-5集改為21:30-22:25播，呢幾集嘅長度縮短到55分鐘（連廣告）。

## 註

## 出面網頁
*ViuTV：公司逼我打籃球
*MakerVille：公司逼我打籃球
*ViuTV：公司逼我打籃球 - 籃球比賽
*
*
*

*
*
*
*
*
*
*
*
*
*
*
*
*

## 電視節目變遷
陳榮旋

****，香港親中派人物。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

2019年5月，香港陷入逃犯條例爭議並爆發爭取民主同捍衛法治嘅香港反送中運動，喺坊間唔少聲音要求暫緩修例嘅情況下，佢仍然參與聯署要求支持政府6月12日修訂《逃犯條例》，直上立法會大會審議通過修例，最終喺6月9日同6月12日，香港爆發大型衝突，甚至造成人命傷亡。

## 部分公職
*兩岸和平發展聯合總會第4/5屆永遠名譽會長常務副理事長
*陳氏宗親總會會長
*政協廈門市委員會常委
*香港福建體育會監事長
*以義堂商會會長
*德盛行實業有限公司董事總經理
*香港泉州同鄉會永遠名譽會長
*香港廈門聯誼總會永遠榮譽會長
*江西省旅港同鄉會榮譽會長
*福建省港區政協委員聯誼會第二屆理事
## 參考

類:香港建制派人士
AFC溫布頓

**AFC溫布頓**（）係英格蘭溫布頓一間職業足球球會，依家踢緊英格蘭甲組足球聯賽。

## 榮譽
*倫敦盃冠軍：2014年

## 參考


## 連出去
*官方網站
陳孝哲

****，香港親中派人物。斯凱奇中國總經理及銷售營運資深副總裁。

## 部分公職

* 兩岸青年創新交流中心執行主任（後為顧問）
* 兩岸和平發展聯合總會第4/5屆常務副理事長

## 家庭
佢阿爺係陳守仁。

## 參考

類:香港建制派人士
陳昌裕

****(-2022年3月2日)，香港親中派畫家。

佢早年喺浙江美術學院深造，師從潘天壽、陸儼少。

## 政治立場
佢係香港親中派成員。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

2019年5月，香港陷入逃犯條例爭議並爆發爭取民主同捍衛法治嘅香港反送中運動，喺坊間唔少聲音要求暫緩修例嘅情況下，佢仍然參與聯署要求支持政府6月12日修訂《逃犯條例》，直上立法會大會審議通過修例，最終喺6月9日同6月12日，香港爆發大型衝突，甚至造成人命傷亡。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 兩岸和平發展聯合總會第4/5屆宣傳部副主任
* 香港島各界聯合會第七屆專業事務委員會委員
* 香港中華文化總會副理事長/常務理事
* 香港陳氏宗親總會第24屆理監事會稽核部副主任
* 香港紅荔書畫會副主席
* 中國與海外藝術院副院長
* 香港（海外）文學藝術家協會榮譽會長
* 香港泉州同鄉會第14屆榮譽主任

## 參考

類:香港建制派人士
何珮君

****，香港親中派人物。香港特區越劇院院長。

## 部分公職

* 香港中華文化總會副理事長/常務理事（曾經係副總幹事）
* 中國文藝志願者協會會員

## 政治立場
佢係香港親中派成員，曾經參與親中派香港文化藝術界聯會活動。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考

類:香港建制派人士
陳兆實

****，香港親中派人物。書法鑒賞家。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 香港中華文化總會常務理事/副理事長
* 兩岸和平發展聯合總會第4/5屆工商部副主任
* 香港雋藝雜誌社文博記者

## 參考

類:香港建制派人士
100層樓的家

**100層樓的家**可以係指
*日本繪畫家岩井俊雄作品
*香港歌手梁詠琪歌曲，收錄喺佢嘅《Preludio》專輯入面
官員

**官員**，又叫**官僚人員**、**官僚**，係官僚組織下嘅成員，當今社會絕大多數情況都係指政府機構入面嘅行政人員。
鼠 (搞清楚)

**[[鼠]]**可能係：

## 動物
* 家鼠，即老鼠
* 鼠科
* 小鼠属（*Mus*），又稱為「小鼠」
** 小家鼠（*Mus musculus*，即mouse），鼠類中最常見嘅一種
* 大鼠属（*Rattus*），又稱為「大鼠」或「大家鼠」
** 黑鼠（*Rattus rattus*）；
** 溝鼠（*Rattus norvegicus*），又稱褐鼠。
* 中國十二生肖嘅鼠年。

## 文字
* 鼠部，中文部首之一
* 鼠氏，罕見姓氏之一。

## 睇埋
* 小鼠
* 大鼠
廖妙薇

****，香港親中派人物。戲曲品味總編輯/計劃執行人。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 學歷

* 國立政治大學畢業

## 部分公職

* 香港中華文化總會副理事長/常務理事
* 中國曲藝家協會會員
* 香港藝術發展局審批員(藝術評論/戲曲)
* 國立政治大學香港校友會會長

## 外部連結

* LinkedIn專頁

## 參考

類:香港建制派人士
莫鎮賢

**莫鎮賢**（，）係香港男歌手，亦為設計師、舞台製作以及監製。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考

## 出面網頁

類:香港男歌手
滑鼠滾輪

**滑鼠滾輪**（），俗稱**踎士滾輪**（當中**踎士**由英文 **mouse** 度譯過嚟），又叫**滾輪按鈕**（喺粵、桂等中國大陸粵語地區用），係指電腦滑鼠表面嘅塑膠或橡膠轆，喺滑鼠左掣同右掣之間。
貝利足球會

**貝利足球會**（）係英格蘭貝利一間職業足球球會，依家踢緊英格蘭西北郡足球聯賽。

## 榮譽
*英格蘭足總盃冠軍：1900年、1903年
*曼徹斯特盃冠軍：1894年、1896年、1897年、1900年、1903年、1905年、1925年、1935年、1951年、1952年、1962年、1968年

## 參考


## 連出去
*官方網站
烏姆沙拉爾

**烏姆沙拉爾**（）係卡塔爾烏姆沙拉爾嘅一間職業足球球會，依家踢緊卡塔爾星級足球聯賽。

## 榮譽
*卡塔爾埃米爾盃冠軍：2008年
*卡塔爾星盃冠軍：2024年
*卡塔爾謝赫賈西姆盃冠軍：2009年

## 參考


## 連出去
*官方網站
詹曼鈴

**詹曼鈴**（）係臺灣流行歌壇女歌手，新北市人。國小六年級參加臺灣電視公司《五燈獎》〈小朋友歌唱比賽〉攞獎，贏取到生平第一張唱片合約……於1995年以台語專輯《一生甘願跟你走》重返台語歌手之列。

## 重要記事
*1991年臺視「五燈獎」兒童組
*2010年起開啟詞曲創作之路
*2016年起開班授課歌唱教學

## 音樂專輯
**1995年**
*一生甘願跟你(1995-03-01)
**1997年**
*多情多操煩
**1998年**
*情關難過(1998-06-01)
**1999年**
*感情大樓合輯-1、2
**2000年**
*跟你戀愛(2000-03-01)
**2003年**
*窗外的小雨
**2004年**
*輕聲細語(2003-01-01)
**2005年**
*無情的花蕊(2005-03-05)
**2006年**
*今生情淚(2006-09-05)
*離開（2006-10月2日-10月31日，三立台灣台八點檔天下第一味片頭曲）
**2007年**
*來世情（2007-11-09）
**2009年**
*等愛的人（2009-01-09）
*甘願（2009-11-03） 
**2010年**
*背影（2010-10-08）
**2011年**
*春風（2011-09-03）
**2012年**
*冰海（2011-09-03）
**2013年**
*懺悔（2013-04-）
**2014年**
*關心（2014-03-）
**2015年**
*無心的錯誤（2015-09-）
2016年
*怨嘆
2017年
*望秋風
2018年
*愛情啊

## 參考文獻

曼鈴
陳耀東

****，香港親中派人物，任職陳森記森利建築有限公司。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 部分公職

* 香港中華文化總會副理事長/常務理事
* 香港註冊承建商商會第五屆委員／創會會長

## 參考

類:香港建制派人士
柿柿

**柿柿**（，），係香港女YouTuber、幕前同剪片師，2021年開始拍YouTube片，因一條用「牛角Buffet」做主題嘅影片而為人所認識。之後佢亦積極創作唔同系列，如「住一週」、「女團一週」等唔同挑戰類型影片。佢曾經參與呂爵安《Again!》MV，而獲大眾注意，並同呂爵安一樣曾經就讀香港大學工商管理學系（資訊系統）。

## 演出作品
### 電視節目（ViuTV）
*2025年：《One Trip 約會實況》第1-3集嘉賓
### MV
*2022年：Oh! Sheep《Space Sheep 太空羊》https://www.youtube.com/watch?v=Tl5lEeP3Bq0
*2023年：呂爵安《Again!》https://www.youtube.com/watch?v=lgVcsiuzlXg
*2024年：OneUp《10號碼頭的半對》https://www.youtube.com/watch?v=h4H3I9oFI_s
### 廣告及代言
*2023年：Liese LIGHT UP YOUR SUMMER 廣告 https://www.instagram.com/p/CuYcdxQJDP3/
*2023年：中電 2023創新節能企業大獎 主持 https://www.youtube.com/watch?v=mqBk3JJwpV8https://www.youtube.com/watch?v=2KAs1OgsDFY
*2023年：維他檸檬茶 x SmileyWorld®️ 廣告
*2024年：百老滙 x 小丸子 廣告 https://www.youtube.com/watch?v=6YgjmH3I7Fw
*2024年：柿柿 x The Korner Unlock Your Soul 聯乘系列 https://www.instagram.com/p/DD1qcyQS4hP/
*2025年：Return 祛濕S 廣告 https://www.youtube.com/watch?v=yoagunMIw3A

## 出面網頁
*
*柿柿嘅YouTube頻道
葉滿棠

****，香港親中派人物。
## 部分公職
*北區分區委員會（龍山）委員
*香港武術教練公會幹事
*中國香港中國國術龍獅總會第十九屆執行委員會秘書組成員
*蓬瀛仙館副理事長
## 參考

類:香港建制派人士
陳培芸

****，香港親中派人物。

佢係香港親中派成員。曾經協助民政及青年事務局宣傳關愛隊嘅功勞，又透過關愛隊支持並推廣北京未經諮詢或香港人同意，強行訂立嘅《港版國安法》。

## 部分公職
*香港島婦女聯會第二屆委員會宣傳工作部副主任
*南區華富北關愛隊成員
## 參考

類:香港建制派人士
鄧小平南巡

**鄧小平南巡**係1992年春天嘅事。嗰陣中華人民共和國改革開放搞咗十幾年，但係國內外有啲爭拗，經濟發展慢落嚟，好多人心大心細，唔知改革仲要唔要行落去。八十八歲嘅鄧公唔理咁多，親自坐火車南下，由武昌出發，先去深圳，再巡珠海、上海等地。佢一路同地方官傾計，講得清清楚楚：「市場經濟唔係資本主義專利，社會主義一樣用得！」「發展先係硬道理！」仲叫大家「唔好再拗無謂嘅理論」，要「放開手腳搞改革，加快開放」。佢喺深圳特區話：「唔改革開放就係死路一條！」即刻登咗篇《東方風來滿眼春》，全國報紙爭住轉載。南巡講話直接打破咗保守派嘅框框，催生「社會主義市場經濟」體制，從此中國經濟起飛，1990年代GDP狂飆，外資湧入，特區同浦東開發區變身現代化都市。呢次南巡被叫做「第二次改革開放」，為中國崛起鋪定條黃金路。
類:中華人民共和國史
類:1992年
蘇清洞

****，香港親中派人物。
## 部分公職

* 香港福建社團聯會副主席
* 香港晉江社團總會副主席
* 香港福建商會理事

## 政治立場
佢係香港親中派成員，曾經公開呼籲人喺直選議席被大幅度削減而且排除民主派候選人嘅2023年香港區議會選舉入面投票。

## 參考

類:香港建制派人士
曹王敏賢

**曹王敏賢**（**Tso Wong Man-yin**，），係香港輻射防護專家，曹宏威老婆，做過香港臨時立法會議員同民建聯成員。

2004年10月獲頒發銅紫荊星章。
1040陽光工程

**1040陽光工程**，又叫1040工程、純資本運作、自願連鎖經營業、民間互助理財、虛擬經濟、商務商會運作、亮點經濟、經濟邪教、民間資本重新分配等等，其實就係中國內地一個金字塔式推銷騙局。呢個騙局1998年起源自廣東佛山同廣西來賓，去到2007年就開始蔓延到廣西北海市，之後仲擴展到全國超過20個省，包括廣東、山西、廣西、四川、貴陽、武漢、南昌、雲南、重慶等地。

## 睇埋

* 黃顯倫：香港親中派人物，香港網絡大典同埋連登討論區都有提及，指控佢涉及1040陽光工程騙案。

## 參考來源
任重誠

****，香港親中派政治人，喺廣東東莞投資近30年嘅港商，康湖國際控股有限公司董事長。

## 政治立場
佢係香港親中派成員，曾經公開支持排除非建制派嘅所謂「愛國者治港」同埋參與親中派媒體對「十四五」規劃嘅宣傳。

## 部分公職

* 香港東莞社團總會常務副主席
* 東莞市外商投資企業協會榮譽會長
* 香港東莞政協（港澳）委員聯誼會常務副會長兼秘書長

## 參考來源
江湖見

《**江湖見**》（（EPG用名） / （網站用名））係香港無綫電視製作嘅遊埠節目，由2025年3月3號到3月21號逢禮拜一到五22:30到23:05喺翡翠台播出。節目由黎耀祥、麥長青主持，會去浙江、江蘇、湖南、陝西、貴州、雲南等省份體會金庸武俠小說入面嘅江湖世界。
## 每集一覽

## 出面網頁
* 江湖見 | TVB 無綫電視
* 《江湖見》myTV SUPER線上看
Hong Kong 97

《**Hong Kong 97**》（風格化為 **HONGKONG1997** ）係由HappySoft開發，喺1995年為超級任天堂娛樂系統發行嘅遊戲。呢隻遊戲因為質素差而名譽唔好。

## 情節
遊戲嘅場景係1997年，當時中國人開始移居香港，結果，香港派李小龍嘅親戚陳（佢個樣好似《快餐車》入邊嘅成龍）去殺死所有12億中國人。中國人派死咗嘅領袖鄧小平追趕陳，而鄧小平已經變成武器。遊戲目的係殺死中國人同鄧小平。

## 來源
薛由釗

****，香港親中派人物。依波路主席兼行政總裁。

## 部分公職

* 兩岸和平發展聯合總會第4/5屆顧問
* 國際華商協進會第18屆榮譽會長

## 參考

類:香港建制派人士
郁虹

****，香港親中派人物。古箏演奏家、香港圓玄中樂團音樂總監。

## 早年經歷
佢喺南京藝術家庭成長，爸爸既畫油畫又擅長國畫，母親係音樂教師，兄長喜好二胡，她細個嘅時候各種樂器都識少少。

佢7歲開始學習古箏直到18歲，之後報讀上海音樂學院，仍然係民樂系古箏為專業，1990年獲得該學院文學學位，同年喺江蘇省歌劇院民樂團擔任古箏獨奏演員。

1999年郁虹頻頻往來內地、香港之間，2002年通過香港專才計劃定居香港，隨即籌建香港荃灣圓玄中樂團同埋參加古箏獨奏音樂會。

## 政治立場
佢係香港親中派成員，曾經有份支持同贊助荃灣各界慶祝香港回歸祖國23周年活動。

## 部分公職
*荃灣區分區委員會（荃灣南）委員
*香港藝術發展局審批員(藝術教育/音樂)
## 參考

類:香港建制派人士
范可琪

****，香港文化界人士，亦有喺多所大學兼任藝術科目講師。

## 部分公職
*香港藝術發展局審批員(視覺藝術/藝術行政/藝術教育/戲劇/電影及媒體藝術)
*喺2009 年至2023 年間喺香港藝術中心擔任ifva 總監
## 參考來源
陳子達

**陳子達**（，）係現任香港特區海關關長，2024年12月31號上任，佢獲委任為香港海關關長，以年屆57歲接替退休嘅何珮珊。
2024–25年泰國甲組足球聯賽

**2024年至2025年泰國甲組足球聯賽**（）係第28屆泰國甲組足球聯賽賽事。今屆泰甲聯賽喺2024年8月9號開鑼。最後由武里南聯攞冠軍。 

## 參賽隊伍
2024–25年泰國甲組足球聯賽參賽隊伍共有18支。

## 積分榜

## 每輪排名

### 每輪結果

## 對賽成績

## 連出去
*官方網站
吳江 (親中派)

**吳江**，香港親中派人物。佢本身係海南省文昌市綿山鎮人，8歲跟隨父母去香港定居。大學時期修讀物流科目。

佢透過關愛隊支持並推廣北京未經諮詢或香港人同意，強行訂立嘅港版國安法。

## 部分公職
*香港海南商會成員（第48／49屆會董，第50屆副秘書長）
*九龍城關愛隊(龍城)成員
## 參考

類:香港建制派人士
金賽綸

**金賽綸**（，）係南韓女演員。曾經同金裕貞、金所泫齊名，被譽為韓國童星界嘅「三金」，並獲得「最靚童星」嘅美譽。實齡廿四歲時，發現死喺屋企，死因判定為自殺。

## 參考資料

## 出面網頁
梳士貝利足球會

**梳士貝利足球會**（）係英格蘭梳士貝利一間職業足球球會，依家踢緊英格蘭乙組足球聯賽。

## 榮譽
*英格蘭足球聯賽錦標賽冠軍：1996年、2018年
*威爾斯盃冠軍：1891年、1938年、1977年、1979年、1984年、1985年

## 參考


## 連出去
*官方網站
掠奪型研討會

**掠奪型研討會**（參見），又或者叫**騙局研討會**，係指一啲以學術交流為名，實際上冇咩學術價值嘅假「研討會」。呢種研討會通常會大量  電郵請人投稿，甚至無需審查就接受論文，學者同學生諗住佢哋係正規嘅研討會，而且可以輕易出到文，於是就投稿。一去到研討會參加者就會發現研討會質素低，報告內容隨便，甚至研討會地點臨時更改。由於研討會投稿通常會收錢，搞騙局研討會嘅人就可以靠呢種手段嚟呃人錢。

## 引咗
林肯城足球會

**林肯城足球會**（）係英格蘭林肯一間職業足球球會，依家踢緊英格蘭甲組足球聯賽。

## 榮譽
*英格蘭足球聯賽錦標賽冠軍：2018年

## 參考


## 連出去
*官方網站
劉晉

**劉晉**（）係香港廚師兼美食家，亞爸劉健威亦係廚師兼美食家，兩人一齊經營廣東菜食肆「留家廚房」，攞到米芝蓮一星食府殊榮。佢亦有喺電視節目亮相。
## 演出
### 電視節目（[[ViuTV]]）
*2020年：《索女 人妻 ichi 烹》第2集廚師評判
*2020年：《大廚背後》第10集嘉賓
*2025年：《消失的味道》第8集受訪者
### 電視節目（[[無綫電視]]）
*2014年：《我係小廚神》評判	
### 電視劇（ViuTV）
*2025年：《弊傢伙！我要去祓魔》 飾 蛇王
許嘉慧

**許嘉慧**， ），現為係模特兒、廣告演員。

## 生平介紹
許嘉慧樣貌曾被譽為似港星周慧敏同台灣戲劇小天后林依晨、韓星宋慧喬嘅合體，形象氣質、甜美。曾為亞洲電視前合約女藝員。身高165cm、體重45Kg，興趣為唱歌、跳舞、攝影、瑜伽。當選前做緊學生。2009年參選2009亞洲小姐競選，奪得台灣北部賽區決賽亞軍及最上鏡小姐獎，並當選香港總決賽季軍。

## 演出作品
;MV
*2011 《荒山亮-1960》 
*2012 《胡夏-燃點》
*2014《李玉璽-Silence》

;微電影
*《2012台北市觀光局出品「Taipei，我的微旅行」共15集》飾: 小美
*《2013昇恆昌免稅商店形象片》 

;電視廣告
*《YOROHACHI譽路八日本料理餐廳》  女主角 (港澳地區播出)
*《昕薇女孩面膜》 (中國大陸地區播出)
*《廣東苜藥粉》 (同代言人:小鍾)
*《春風衛生紙_羽絨新肌感篇》 
*《白蘭氏Mini Meal輕食點》 飾女主角:由美
*《台啤小麥啤酒_享受城市麥動篇》 (同代言人:仔仔 周渝民)
* 《雪潔牙刷》(中國大陸地區播出)
*[《麥當勞全新快樂兒童餐 驚喜篇》］
*https://m.youtube.com/watch?v=KC8C-rn-fB0&feature=youtu.be#      《中國信託YAHOO聯名信用卡》
* 《三多葉黃素》 代言人
*《維力炸醬麵 主婦約會篇》
*《吉賜胃逆 健身篇》飾：小美
*《BRITA淨水器 長效型淨水系統》

### 電視劇

;參與節目 (東方報業集團) 
* 2009年：《on.cc - ontv》
* 2011年： 《國光幫幫忙-春節特別單元》 
* 2013年：《Miss Asia 25th 瑰麗巡迴-台灣》 
* 2015年：台視-美麗好簡單-->

## 獲獎
*2006年 第四屆新光三越Happy Angel美少女總決賽 ——第三名
*2009年 亞洲小姐競選台灣北部賽區 ——最上鏡小姐
*2009年 亞洲小姐競選台灣北部賽區 ——亞軍
*2009年 亞洲小姐競選總決賽 ——季軍

## 出面網頁
### 社交
*
*
*

### 參考
JETCO Pay

**JETCO Pay**係香港嘅一個流動支付程式服務。

2016年1月，JETCO Pay聯同香港12間銀行推出P2P轉賬服務。

2017年，JETCO Pay聯同澳門7間銀行包括：澳門商業銀行、澳門大西洋銀行、大豐銀行、中國銀行澳門分行、中國工商銀行(澳門)股份有限公司、澳門國際銀行及華僑永亨銀行股份有限公司推出P2P轉賬服務。
。

2018年2月，銀通連同香港8間銀行：交通銀行(香港)、東亞銀行、創興銀行、大新銀行、工銀亞洲、華僑永亨銀行、上海商業銀行及永隆銀行推出JETCO Pay購物繳費服務。
2018年4月，叙福樓集團旗下的牛角及溫野菜接受JETCO Pay付款。

隨著轉數快的普及，JETCO Pay已陸續被香港銀行停用。

## 參考
陳詩雅 (臺灣)

**陳詩雅**（，）係臺灣女藝人，2015年出道，做過女子組合「AKB48 Team TP」初代隊長。佢孖生細妹陳詩媛都係藝人。
朝陽站 (廣州)

**朝陽站**係廣州地鐵13號綫一個起緊嘅站，喺廣州白雲區槎神大道，預計喺2027年啟用。

## 特點
朝陽站係一個地下二層島式站台車站，全長760.9米，係13號綫二期最長嘅站。

## 樓層分佈
* 地下一層：站廳，包括售票機、客服中心、商店、警務室同安檢設施

* 地下二層：13號線嘅島式站台

## 歷史
個站喺2018年10月份動工，2021年4月完成主體結構封頂。

類:廣州地鐵車站
類:廣州市白雲區鐵路站
淺淺歲月

《**淺淺歲月**》（英語：*True Love, for Once in My Life*），係一套喺2025年3月7號喺香港上畫嘅劇情片。呢套戲改編自謝淑芬女士2018年嘅自傳體小說《完了，就是 緣》，係導演蕭冠豪第一次執導嘅劇情長片，由陳果做監製，呂筱華同謝淑芬一齊做編劇，主演就有葉童、謝君豪、許月湘同黃定謙等等。喺2024年9月，套戲入選咗第8屆平遙國際電影展嘅《藏龍》單元，做世界首映。同年10月，再入選第21屆香港亞洲電影節嘅《香港製造》單元。

## 劇情
靜芬（葉童 飾）同麒振（謝君豪 飾）係青梅竹馬，佢哋經歷過天各一方、兩地相思之後，最終有情人終成眷屬，仲生咗一仔一女。本來應該係一個幸福嘅結局，但係命運再一次考驗佢哋兩個嘅感情。兩公婆再一次分居兩地，各自喺自己嘅生活入面承受現實帶嚟嘅衝擊，後尾麒振身邊仲出現咗第三者，搞到婚姻破裂。但係靜芬並冇放棄對麒振嘅感情，喺得唔到屋企人體諒嘅情況下，佢死頂住湊大一對仔女，仲期望麒振有一日會浪子回頭。好多年之後，麒振病到好嚴重，靜芬唔計前嫌返到前夫身邊，全因為佢一直堅守住一個信念：真愛，一生人只得一次。

## 演員一覽
### 主要角色
*葉童 飾 靜芬
*謝君豪 飾 麒振
*許月湘 飾 凱琳
*黃定謙 飾 顯榮
### 其他角色
*稅潔
*車婉婉
*太保
*楊偉倫
*吳嘉龍
*鬼塚
*熊冠皓

## 電影歌曲

## 製作
《淺淺歲月》係香港第一部用手機拍嘅劇情長片。個故仔係根據出品人兼聯合編劇謝淑芬女士嘅自傳體小說《完了，就是 緣》嚟改編，而且係獨立投資拍嘅。謝淑芬本身唔係專業做電影呢行嘅，但係佢好想將自己嘅親身經歷拍成電影，所以佢喺2016年就報讀咗公開大學嘅編劇課程，亦都因為咁識咗電影編劇呂筱華。佢喺2018年完成小說《完了，就是 緣》之後，就同呂小姐一齊開始創作呢個劇本。除咗咁，謝小姐亦都有接觸過配音同業餘劇社呢啲範疇。

## 參考

## 出面網頁
陳詩媛

**陳詩媛**（，）係臺灣女藝人，2015年出道，做過女子組合「TPE48」同啦啦隊「Rakuten Girls」成員。佢孖生家姐陳詩雅都係藝人。
段正禮

**段正禮**（），又名**段雄凱**，為緬甸克倫邦省妙瓦底市KK園區嘅創始人、負責人之一。該園區被指控從事人口販賣、器官販賣、強迫詐騙等違法活動。

## 個人經歷
1994年，段正禮開始喺中國雲南省騰沖市從事礦業開發。

2006年，段正禮同緬北克欽邦軍政府合作投資礦產開發，該項目於2016年12月暫停營運。同年10月24日，段正禮喺中國雲南省昆明市註册雲南藏寶礦業有限公司。

2015年4月1日，段正禮喺中國四川省成都市注册四川長紅礦業有限公司。

2016年7月18日，四川省成都市武侯區人民法院因段正禮“有履行能力而拒不履行生效法律文書確定義務”（拒不賠償在已裁決經濟糾紛案中的5642925元人民幣）而將其列入失信被執行人名單，案號：(2016)川0107執3722號。

2017年8月，段正禮喺中國政府“一帶一路”政策嘅支持下，開始喺泰緬邊境規劃建設大型園區。同年12月17日，段正禮正式被亞太國際控股集團聘請為監事。

2020年3月5日，段正禮因參與缅甸妙瓦底KK園區嘅創建及經營被亞太國際控股集團免去監事一職，並予以開除。

2020年初至今，段正禮與五位中國福建籍嘅負責人共同持續運營KK園區，目前該園區仲擴建緊，分別擴展出世紀、東風、金州三大詐騙園區。

## 參考資料
中國民用航空局

**中國民用航空局**（簡稱**中國民航局**或者**民航局**）係中華人民共和國嘅國家機構，負責管理國內民用航空事務。佢隸屬於交通運輸部，主要職能包括航空安全監管、航線規劃、機場建設同航空政策制定。總部喺北京東城區，佢亦設有多個地區管理局，負責分區域嘅航空事務。

## 主要職責
* 航空安全：確保飛行安全，制定相關規範同標準
* 航線管理：規劃國內外航線，促進航空業發展
* 機場建設：推動機場基礎設施建設，提升運輸能力
* 政策制定：制定航空業相關政策，促進行業可持續發展

## 出面網頁
* 

類:中華人民共和國
尹錫悅戒嚴

2024年12月3號夜晚10點幾，大韓民國總統尹錫悅喺首爾發表緊急電視講話，話以共同民主黨為首嘅國會反對黨係「親北韓勢力」，並且透過「反國家活動」癱瘓政府，所以宣布全國戒嚴。呢次戒嚴因發生喺12月3號，又被叫做**一二•三緊急戒嚴事態**（）或者**“12•3”緊急戒嚴**（）。呢次戒嚴係自1980年全斗煥發動5•17政變，建立第五共和國軍事獨裁以嚟，大韓民國第一次宣布戒嚴。戒嚴令生效之後，當局喺國會議事堂部署軍隊，阻止國會議員進入，並同示威者發生衝突。軍隊甚至一度進入國會大樓入面，試圖逮捕議員。

事件引發韓國國內強烈反應，包括執政黨國民力量、反對黨共同民主黨同各工會組織都反對戒嚴令，大批民眾發動抗議並且阻擋戒嚴部隊進入國會。12月4號凌晨1點左右，韓國國會召開會議，當時已經入咗去國會議事堂嘅190個議員全票通過決議，宣布總統頒布嘅戒嚴無效。當中172個議員係反對黨議員、18個議員係執政黨國民力量議員。國會投票結束之後，總統尹錫悅宣布會解除戒嚴令，但國防部長官金龍顯話戒嚴令會繼續生效直至總統正式解除。同日4點27分，尹錫悅發表公開演講，宣布將會召開國務會議並且解除戒嚴令，但因為時間正處於凌晨，無辦法以法定人數召開國務會議，所以戒嚴令未能即刻解除。4點30分，韓國國務會議通過解除戒嚴令，之後戒嚴司令部解散，戒嚴部隊撤回原本駐地。

事發之後，韓國總統室首席秘書、室長等高級幕僚陸續提出辭職。12月4號下晝，6個在野黨聯合向國會提交彈劾尹錫悅動議，同月6號至7號投票表決，但第一次未能通過；參與戒嚴嘅國防部長官金龍顯亦被在野黨發起彈劾，隨後自行辭職。12月5號，據傳尹錫悅將喺當日再次發表公開講話，但其後總統室宣布佢並未安排呢個行程。12月7號，尹錫悅終於出面向國民道歉，並且強調唔會有第二次戒嚴。後續喺同月14號嘅第二次動議入面，被多數議員投票彈劾，並且送到憲法法院審議。

2025年1月9號，韓國憲法法院事務處長金正元表示，緊急戒嚴嗰陣頒布嘅戒嚴布告令唔符合韓國憲法。1月15號，韓國高級公職人員犯罪調查處喺第二次拘捕行動入面正式逮捕尹錫悅。經逮捕必要性審查，首爾西部地方法院法官車恩京正式對尹錫悅進行簽發逮捕令。

## 參考資料
九命奇冤

《**九命奇冤**》係清代吳沃堯寫嘅一部公案小說，故事藍本源自雍正年間廣東一單轟動嘅滅門慘案。呢本書係一面照妖鏡，映出晚清社會權力腐蝕法律、人命賤過泥嘅現實，就算到今日睇返，依然令人心噏。

## 情節
梁天來同凌貴興原本係表親，兩家本來關係唔錯，點知因為一個算命佬嘅風水批言搞到反目成仇。算命佬話凌貴興考唔到功名係因為梁家祖屋擋咗佢嘅風水，凌貴興聽完就死纏爛打要買梁家間屋，梁天來梗係唔肯賣，結果凌貴興就開始用錢使橫手，搵打手搞到梁家雞毛鴨血——掘祖墳、斬樹、塞魚塘、拆牆，乜陰毒招數都出齊，連凌家自己嘅妹仔同老婆都因為勸佢收手而自殺，但凌貴興反而更加癲喪，最後趁梁家擺壽宴嗰陣，放火燒屋，搞到梁家七個女眷（包括一個大肚婆）活活燒死，總共八條人命。唯一生還嘅梁天來，靠一個叫張鳳嘅乞兒通風報信先走得甩，但張鳳後尾做證人時，竟然被貪官用夾棍夾死，冤死嘅人數變咗九條，所以叫「九命奇冤」。

梁天來含住條氣去告狀，點知廣東上下嘅官早就畀凌貴興用銀紙塞飽，連審案嘅縣官都係佢嘅人。梁天來告一鑊衰一鑊，仲差啲連命都冇埋，最後逼住上京城告御狀。雍正皇帝派咗兩個欽差孔大鵬同陳臬台落去查，呢兩個清官暗中查訪，終於揭穿凌貴興嘅惡行，最後將凌貴興一干人等凌遲處死，其他幫兇亦冇好下場。雖然冤情得雪，但成個過程反映咗當時官場黑暗到極——有錢使得鬼推磨，法律形同虛設，平民百姓想討公道？除非撞正清官同明君，否則真係喊都冇謂。​

## 風格
吳沃堯寫呢本書嘅手法好鬼西化，同傳統章回小說唔同。佢用咗倒插敘事，一開波就講火燒梁家嘅大場面，跟住先慢慢揭返個前因後果，搞到讀者一路追落去都想知「點解會搞成咁」，呢種結構明顯受咗外國小說影響，喺當時算係好創新。文字方面，吳趼人寫得火辣辣，尤其係描寫凌貴興點樣喪心病狂迫害梁家，細節逼真到令人心寒，比如填塞魚塘搞到梁家風水敗壞，或者火燒大宅時女眷嘅慘叫聲，畫面感極強。

另外，角色塑造亦落足心機。凌貴興唔係平面化嘅奸角，佢一開始只係迷信風水，後來一步步被貪念同仇恨沖昏頭腦，甚至連親人自殺都唔理，寫出人性點樣墮落；梁天來就係典型嘅「硬頸」廣東人，明明可以賣屋避禍，但為咗祖業同一口氣，死都唔肯低頭，結果搞到家破人亡，呢種矛盾寫得好有真實感。

## 主旨
本書最犀利嘅地方，係借一單歷史奇案，狂嘥清朝官場嘅腐敗。吳趼人明剃當時貪官眼眉，話廣東佈滿貪官污吏，搞到天日無光似地獄，尤其係寫官府點樣收錢枉法——明明證據確鑿，但凌貴興使幾個錢就可以買通全廣東嘅官，連唯一證人張鳳都畀人夾死公堂，真係官字兩個口，有錢大哂。呢種權大過法嘅社會，平民百姓根本冇運行，梁天來就算佔盡道理，告極都輸，直到撞正雍正派落嚟嘅清官先有轉機。但作者其實暗諷呢種清官夢——如果皇帝本身係昏君，或者欽差都係貪官，咁梁天來咪含冤到死？所以歸根究底，問題出喺制度，而唔係靠一兩個清官就可以解決。不過，吳趼人嘅批判都有限度。佢最終仲係將希望寄託喺「明君」身上，認為只要上頭嘅皇帝英明，下邊嘅官吏就會乖乖做嘢。呢種思想其實同傳統嘅「青天老爺」情結一樣，反映咗當時人對專制制度嘅無奈同矛盾——明知制度爛透，但除咗等個好皇帝，根本冇其他出路。
香港熊貓

**香港熊貓**目前一共有6隻，其中4隻由中共中央贈送，另外2隻喺香港出世。香港先後有3批熊貓由中央贈送，每批都有一隻公同一隻乸。第一對**[[安安 (1986年出世熊貓)|安安]]**同**[[佳佳]]**喺1999年嚟香港，都已經過身。第二對熊貓**[[樂樂]]**同**[[盈盈 (熊貓)|盈盈]]**喺2007年嚟香港，喺2024年8月15號生咗龍鳳胎，帶嚟第一批喺香港出世嘅熊貓。第三對**[[安安 (2019年出世熊貓)|安安]]**同**[[可可 (熊貓)|可可]]**喺2024年嚟香港。除咗第二批因為到香港嗰陣得編號而喺香港改名之外，所有贈港熊貓都保留咗喺中國大陸嘅原名。

目前，所有香港熊貓都住喺香港海洋公園入面，並且由公園嘅護理員照顧起居。喺展覽方面，海洋公園海濱樂園嘅「香港賽馬會四川奇珍館」同「大熊貓之旅」係熊貓嘅居所兼展覽場地。

## 在世熊貓

## 過身熊貓

## 參考資料
俄羅斯輪盤

**俄羅斯輪盤**（，羅馬化作 ）係一種極度危險嘅機率遊戲，通常涉及一支左輪手槍同埋多過一位玩家。規則如下：
*準備一支左輪手槍，裝得落六發子彈，但只裝一粒（或者少量），之後旋轉個彈巢，令到子彈位置變成隨機。
*玩家輪流將槍口對準自己個頭，然後掹雞。
*如果嗰吓咁啱係冇子彈，嗰位玩家會生還，然後要將支槍交畀下一位玩家。
*如果嗰吓啱啱好有子彈，嗰位玩家會死亡或者受重傷。
*遊戲通常係有人中槍就完，但亦都有變體玩法，例如多發子彈。

## 法律
由於俄羅斯輪盤涉及生死，並唔係正常娛樂活動，而係極端危險嘅行為。引人玩俄羅斯輪盤係犯法嘅。
北部都會區

**北部都會區**（，簡稱：**北都**），係香港政府嘅發展計劃，喺2021年10月6號由時任行政長官林鄭月娥提出，係2021年度香港行政長官施政報告嘅一部份，預料會喺20至30年內分階段實施。其規劃建設同產業招商參考雄安新區。

## 簡介
北部都會區包括香港北區同一部份元朗，面積大約三百平方公里，包括現存同埋開放咗嘅邊境禁區，並唔係指特定行政區域，而係因地理特徵、發展政策等因素形成嘅城市空間。區域跨越港深兩地嘅分界線，令香港可以更加好噉融入粵港澳大灣區發展大局。

根據香港政府規劃指引，北部都會區會以結合產業發展同生態保育嘅宜居社區作爲規劃理念，改善經濟用地嘅規劃同設計，並採取措施以吸引以創新科技為本嘅產業鏈企業，同埋創投金融、先進製造業、專業商業服務仲有新興產業企業進駐北部都會區，形成支持創科產業生態系統嘅空間佈局同設計，為香港嘅經濟發展提供新動力。政府指，有好多嘅新界居民都喺維港都會區工作，職住唔平衡令到社會整體需要消耗大量嘅時間同埋資源喺交通方面，影響市民嘅生活質素，對香港南北向嘅交通系統造成咗好大嘅壓力，亦都間接壓住新界嘅發展潛力。所以北部都會區就可以為當地嘅居民提供更多就業選擇，重新分佈香港職位同住所嘅空間。

## 區域
北部都會區開發區域以香港北區（尤其係粉嶺、古洞、羅湖），同埋元朗區北部以及洪水橋為主，以城鄉共榮同埋積極保育為發展目標，以雙城三圈嘅計劃實施。

2023年10月，香港政府宣佈將北部都會區分成四個大區域：

* 「高端專業服務同物流樞紐」涵蓋元朗同天水圍新市鎮、洪水橋／廈村新發展區、元朗南新發展區，同埋流浮山一帶。
* 「創新科技地帶」佔地300公頃，主要涵蓋新田科技城（包括港深創新及科技園）、河套區，同埋北環線沿線嘅牛潭尾地區。
* 「口岸商貿同產業區」包括上水、粉嶺、古洞北／粉嶺北新發展區，同埋研究緊嘅新界北新市鎮。
* 「藍綠康樂旅遊生態圈」位於北部都會區最東部，涵蓋紅花嶺、蓮麻坑、沙頭角、印洲塘等地區，發展康樂同旅遊。

當局指，北部都會區入面亦會發展「北都大學教育城」，喺洪水橋／廈村、牛潭尾同新界北新市鎮共預留超過60公頃用地，供專上院校發展校園。目前香港理工大學、香港浸會大學、香港城市大學、香港恒生大學等19間專上院校參與北都大學教育城嘅諮詢活動同提交建議書，其中，有院校希望將成個校園遷至北都，亦有部份院校計劃喺北都成立「衞星校園」。2024年10月，政府發表施政報告，提到已經喺北部都會區預留至少80公頃用地，發展教育城。

## 歷史
* 2014年，港鐵北環線開始規劃，原本計劃連接東鐵綫同西鐵線。
* 2021年10月，時任行政長官林鄭月娥發表2021年度香港施政報告，首次提出北部都會區計劃。但有唔少人反對，更有人質疑呢個計劃係懸浮半空。不過政府表示有能力應付。
* 2022年4月，當時係行政長官參選人嘅李家超表示會繼續北部都會區嘅計劃。
* 喺2022年度施政報告入面，行政長官李家超提到發展北部都會區嘅方案，當中包括建造中鐵綫（疑似係北環線嘅延伸）同建設北都公路。
* 2023年10月，行政長官李家超發表任內第二份施政報告，提到北部都會區嘅規劃會以產業帶動，基建先行為主軸。政府隨後公佈《北部都會區行動綱領》，指北部都會區可以提供大約3000公頃嘅新發展土地，當中大概1400公頃喺10年內可以發展，將會提供超過50萬個新住宅單位，認為係香港未來房屋供應重鎮。
* 2024年10月，施政報告提到會試行「片區開發」模式，加快北部都會區建設，物色三個片區作為試點，分別位於新田科技城、洪水橋／廈村同粉嶺北三個新發展區，並且由投到片區嘅發展商負責開發，公共設施建成之後交返畀政府營運。2024年底前政府陸續為三個片區進行市場意向調查。

## 參考資料

## 出面網頁
*北部都會區官方網站
中華人民共和國第十五屆運動會

**中華人民共和國第十五屆運動會**，簡稱**第十五屆全運會**、**十五運會**，喺2025年11月9號至21號，由廣東省、香港同澳門聯合主辦。同時，廣東省係繼第六屆全國運動會同第九屆全國運動會之後，第三次舉辦全國運動會，而香港同澳門就係第一次舉辦全運會，亦係全運會史上第一次由多個行政區聯合主辦。

## 申辦過程
2021年6月，國家體育總局正式發布展開第十五屆全國運動會申辦工作嘅通知。

湖南省早喺2018年已經啟動第十五屆全運會嘅申辦工作，但最終並未正式向體育總局遞交申辦材料。

另外廣東省亦有意牽頭，同香港及其他大灣區城市以「粵港澳大灣區」名義角逐第十五屆全運會嘅主辦權。2021年8月21號，國務院辦公廳發通告，同意由粵港澳三地政府共同主辦第十五屆全運會。呢次亦開啟咗聯合主辦全運會嘅序幕，為之後嘅長三角、京津冀（北京市、天津市、河北省）、湖廣（湖北省、湖南省）、中國東北地區等多地聯合主辦，提供重要嘅參考。

## 形象
2024年11月9號，十五運會嘅主題口號、會徽、吉祥物亮相。

## 會徽
十五運會會徽，以「繁榮、包容」為意義，擷取禮花綻放瞬間，由三朵花瓣交疊旋轉形成圖案，通過提取花朵外形同色彩，環繞花心螺旋圍合一體，形成同心禮花，寓意粵港澳大灣區交融互通、活力無限，背靠祖國、綻放世界。

## 吉祥物
十五運會吉祥物以國家一級保護野生動物、「海上國寶」中華白海豚做原型，取名為「喜洋洋」同「樂融融」。

## 攷
聖愛

**Agape**（近似；），中文有譯做**聖愛**，係古希臘提到、愛嘅一種形式：古希臘文有多隻字詞可以用嚟指愛，不過唔同字詞指嘅愛都有啲唔同，當中 **agape** 指嘅係**神聖嘅愛**，意思係指無私無邪，純粹建基於善念嘅愛，有別於（例如）男男女女嗰種帶有慾望嘅愛。

Agape 同相關嘅字詞，原版新約聖經（用通用希臘語寫成嘅）成日提到，用嚟指人同上帝之間嗰種愛，而例如新約聖經講耶穌受洗，提到耶穌係上帝嘅愛子嗰陣，亦有用到 agape 相關嘅字眼。
以色列地

**以色列地**係猶太傳統中對黎凡特南部一笪地嘅稱呼，係猶太教同基督教中有重要意義。
朝陽站

**朝陽站**可以係：
*朝陽站 (廣州)
*朝陽站 (寧波)
*朝陽站 (杭州)
*朝陽站 (北京)
*北京朝陽站
*遼寧朝陽站
凹函數

**凹函數**係函數一種。如果一個實值函數 f 對於區間入面任意兩個唔相等嘅*x*同*y*，以及[0,1]入面任意嘅*t*，都滿足：
:f(tx+(1-t)y)\geq t f(x)+(1-t)f(y).
噉呢個函數f喺某區間（或者某個向量空間入面嘅凸集）上面就算係**凹**嘅。

假設某函數*f*:*R*→*R*，喺*x*同*y*之間嘅每一點*z*，圖上面嘅點(*z*, *f*(*z*) )都會喺用點(*x*, *f*(*x*) )同(*y*, *f*(*y*) )連埋一齊嘅直線上面。
世界格蘭披治桌球大獎賽

**世界格蘭披治桌球大獎賽**（**World Snooker Grand Prix**）係一項國際士碌架比賽，2015年開始每年舉辦，由世界排名頭32位嘅職業士碌架球手角逐。頭十屆都係喺英國本土搞，而2025年嗰屆第一次喺英國以外搞，由香港主辦。
2025年世界格蘭披治桌球大獎賽

**2025年世界格蘭披治桌球大獎賽**，官方寫法**世界格蘭披治桌球大獎賽2025**（**World Snooker Grand Prix 2025**），係第十一屆世界格蘭披治桌球大獎賽，2025年3月4號到3月9號喺香港啟德體藝館舉行，係大獎賽第一次喺英國以外搞，亦係香港自1989年搞過香港桌球公開賽之後再度搞士碌架國際排名賽。呢個比賽同時係啟德體育園正式開幕後第一項大型活動。

大獎賽官方媒體係nowTV同ViuTV，其中3月7號到3月9號嘅賽事，包括準決賽同決賽會安排喺ViuTV現場直播。

## 事件
### 因比賽超時趕觀眾離場
2025年3月4號晚一號枱尾場賽事，因為賽程超時，到原定比賽結束時間都未打完，大會喺夜晚11點幾趕觀眾離場，改為閉門作賽，唔少受影響觀眾都抨擊呢個安排，亦引起社會各界關注，最後大會致歉，承諾3月5號到3月9號晚嘅賽事入場觀眾都可以留到賽事完結後先至離場。
### 奧蘇利雲賽前退出
大獎賽原本其中一個焦點係兩位入籍香港冇耐、分別衛冕冠亞軍嘅球手奧蘇利雲同卓林普都有份參賽，不過奧蘇利雲喺比賽前一個禮拜宣佈因身體狀況退出。而卓林普就喺準決賽倒灶輸咗畀排名23位嘅英格蘭球手冰咸，一樣入唔到決賽。

## 出面網頁
*世界格蘭披治桌球大獎賽2025官方網站
指數型分佈

**指數型分佈**（ ）係統計學上講到嘅一類概率分佈。呢類分佈嘅共通點在於，佢哋嘅概率密度函數或者概率質量函數有一個共通嘅數學形式。諸如常態分佈、二項分佈、泊淞分佈以及伽瑪分佈等等都屬於指數型分佈。

## 基本概念
如果話某個隨機變數 X 嘅概率分佈屬於指數型分佈，意思係話佢嘅概率密度函數可以寫成以下噉嘅廣義化形式：
: f_X{\left( x\, \big|\, \theta \right)} = h(x)\, \exp \left[ \eta(\theta) \cdot T(x) - A(\theta) \right] 

## 重要特性
指數型分佈有一個重大優點，佢哋可以用充分統計量嚟描述。充分統計量係統計量一類，簡化講就係能夠用單一嘅數值將樣本嘅數據總結晒。由於指數型分佈容許分析者用充分統計量描述佢哋，計起數上嚟就方便好多。

## 睇埋
*充分統計量

## 引述
承豐道公園

**承豐道公園**（**Shing Fung Road Park**）係香港一個公園，喺九龍啟德承豐道，喺啟德跑道區東岸北段位置，佔地大約4公頃，喺2025年2月28號啟用。公園西面係都會公園，南面係啟德海濱花園同啟德空中花園。
啟德海濱花園

**啟德海濱花園**（**Kai Tak Promenade**）係香港一個公園，喺九龍啟德跑道區海濱，分為東部同西部兩部份，分別喺跑道區東岸海濱同西岸海濱。當中東部嘅啟德橋道以南一段喺2024年9月啟用，而西部對應一段喺2025年1月啟用。

啟德海濱花園毗鄰都會公園、承豐道公園同啟德空中花園。
參考依賴

**參考依賴**（參見）係有關人類決策嘅概念。人類做決策，就要諗每個選項有幾著數，而根據展望理論，人類做呢種思考嗰陣，會攞某一點做**對照點**（又叫**參考點**），再計得益同損失，而得益或者損失會反映响效益值之上。

例如要分析一位投資者嘅決策，可能嘅對照點有：佢總體財富嘅升跌、佢手上所有證券嘅總體價值嘅升跌、或者某隻股票嘅升跌。有關對照點係點決定嘅，有一種見解認為，人類選擇對照點嗰陣靠嘅係實質得失同預期得期得失之間嘅差距——「基於近排嘅得失而形成嘅信念」。

## 睇埋
*展望理論
*行為經濟學

## 引咗
遊戲節目

**遊戲節目**係一種廣播娛樂節目類型，參賽者會喺節目入面玩遊戲爭獎品。呢類節目通常由主持人帶領，主持人會解釋節目規則，仲會喺需要嘅時候加埋評論同旁述。
陳輝虹

**陳輝虹**（**Chan Fai Hung**，）係香港男演員，1983年出道，曾經拍唔少香港電影，1990年代做過亞洲電視藝員，佢又喺之後做過商業電台嘅節目主持。

## 演出

### 電視劇（ViuTV）
*2025年：《麻甩媽咪》 飾 周仲誠
旺角滙豐大廈

**旺角滙豐大廈**（英文：**HSBC Building Mongkok**），係香港上海滙豐銀行所擁有嘅建築物，樓高18層，座落喺九龍旺角彌敦道673號，亦都係呢間銀行嘅「旺角分行」所在地。

香港上海滙豐銀行自從1948年10月1號開始，喺旺角彌敦道657號設立「旺角分行」，去配合九龍半島嘅工商業發展，同時處理埋九龍及新界區嘅帳戶和服務，而呢間分行亦都喺1954年搬過去對面街彌敦道664號嘅八層高建築物入面。

不過，由於「旺角分行」嘅業務持續擴張，工作空間不敷應用，滙豐於是喺1965年買埋九龍旺角彌敦道673號（原本「百老滙大戲院」）嘅地段，並且喺1968年7月22號由當時嘅香港總督戴麟趾爵士同埋滙豐銀行總經理桑達士主持進行奠基儀式，並且喺1969年落成啟用，同時將「旺角分行」搬埋過去，而呢間分行時至今日亦都成為滙豐喺每年農曆新年之前比市民換領新銀紙嘅主要新聞發佈場地。

由於呢間分行嘅業務規模，僅次位於香港中環皇后大道中1號嘅香港總行，故此喺傳媒報道或者市民互相之間亦會將嗰度叫做「**滙豐銀行九龍總行**」去描述。

## 參考
卓林普

**卓林普**（，）係英國出身嘅士碌架球手，碧仙桃出世，2005年開始喺英國打職業賽，當今世界排名第一。佢2024年通過優秀人才入境計劃入籍香港。2024年傳媒報道佢女朋友係前香港女子花式溜冰運動員馬曉晴。
鮮美湛江美景遊

《**鮮美湛江美景遊**》（）係香港無綫電視製作嘅遊埠同飲食節目，由2025年3月9號到3月16號逢禮拜日22:00到22:45喺翡翠台播出。節目由李家鼎、黃亞保、林正峰、倪樂琳主持，去廣東湛江搵地道美食。

## 每集內容

## 參考

## 出面網頁
*鮮美湛江美景遊 | TVB 無綫電視
修安聯

**修安聯**（）係英格蘭雅息士郡一間職業足球球會，依家踢緊英格蘭足球全國第一級聯賽。

## 榮譽
*英格蘭足球聯賽錦標賽冠軍：2004年、2005年、2013年

## 參考


## 連出去
*官方網站
2025年世界男子排球錦標賽

**2025年世界男子排球錦標賽**係第21屆世界男子排球錦標賽，由國際排球聯會喺2025年主辦。決賽週喺菲律賓度搞，最後由意大利隊攞冠軍。

## 賽事
### 分組賽
#### A組

#### B組

#### C組

#### D組

#### E組

#### F組

#### G組

#### H組

### 淘汰賽

#### 十六強賽

#### 半準決賽

#### 準決賽

#### 季軍戰

#### 決賽

## 連出去
*官方網站
燦美爾流浪足球會

**燦美爾流浪足球會**（）係英格蘭伯肯黑德一間職業足球球會，依家踢緊英格蘭乙組足球聯賽。

## 榮譽
*英格蘭聯賽盃冠軍：2000年
*英格蘭足球聯賽錦標賽冠軍：1990年
*威爾斯盃冠軍：1935年

## 參考


## 連出去
*官方網站
沙蘭力坦拿

**沙蘭力坦拿**（）係意大利薩萊諾一間職業足球球會，依家踢緊意大利乙組足球聯賽。

## 參考


## 連出去
*官方網站
阿媽有喜

《**阿媽有喜**》（**OMG! Mom's Big News**）係2025年上畫嘅馬來西亞電影，由張順源執導，袁詠儀、陳峰、童繽毓、劉界輝、黃潔琪主演。呢套係2025年馬來西亞其中一套賀歲片，而喺香港就未有同其他賀歲港產片正面交鋒，要等到三八婦女節先至喺香港搞一場首映，香港公映日期待定。

## 演員表
*袁詠儀
*陳峰
*童繽毓
*劉界輝
*黃潔琪
搗破法蘭克

《**搗破法蘭克**》（**Smashing Frank**）係2025年上畫嘅港產片，由蔡康凝執導，談善言、林家熙、岑珈其、楊偲泳、袁富華、楊偉倫主演。

呢套戲曾經喺2022年搞眾籌，但2023年製作團隊宣佈參與概念短片嘅主角陳漢娜、郭爾君、戴玉麒、龔志業都唔能夠參與拍攝，主演班底大換血。

## 演員表
### 主要角色
*談善言 飾 紀月
*林家熙 飾 Hugo
*岑珈其 飾 陶俊
*楊偲泳 飾 Chelsea
*袁富華 飾 何家宏
*楊偉倫
### 其他角色
*陳獻略
*鄒文正
*王嘉盈
*近南哥
*邱萬城
*肥豪

## 出面網頁
*《搗破法蘭克》眾籌項目
*《搗破法蘭克》概念短片
面試特攻隊

《**面試特攻隊**》係2025年開拍嘅港產片，由何亮瑜執導，余香凝、林峯、王敏奕、方志友、梁仲恆、梁雍婷、苑瓊丹主演。故仔講幾位家長點樣應付仔女嘅入學面試。

## 演員表
*余香凝
*林峯
*王敏奕
*方志友
*梁仲恆
*梁雍婷
*苑瓊丹
Chill Club 推介榜年度推介 24/25

《**Chill Club 推介榜年度推介 24/25**》（）係香港MakerVille搞嘅第五屆香港流行音樂頒獎典禮，喺2025年4月6號禮拜日18:30-21:55喺啟德體藝館搞，由ViuTV現場直播。大部份歌曲獎同歌手獎都係由香港市民一人一票投票選出嚟，另外今屆增設由嗰晚現場觀眾投選嘅獎。

## 獎
### 現場投選
#### 人人樂壇 年度歌曲大獎
***Hey Hey OK!**	（主唱：盧瀚霆）
#### 人人樂壇 年度歌手大獎
***[[盧瀚霆]]**

### 歌手獎

#### Chill Club年度男歌手
* **金獎：[[盧瀚霆]]**
* 銀獎：姜濤
* 銅獎：陳卓賢

#### Chill Club年度女歌手
* **金獎：[[李幸倪|Gin Lee]]**
* 銀獎：陳蕾
* 銅獎：陳凱詠

#### Chill Club年度組合
* **金獎：[[MIRROR]]
* 銀獎：[[COLLAR]]
* 銅獎：[[Lolly Talk]]

==== Chill Club年度樂隊 ====
* **金獎：Dear Jane 
* 銀獎：
* 銅獎：ROVER

#### Chill Club年度唱作歌手
* **金獎：[[林家謙]]**
* 銀獎：馮允謙
* 銅獎：陳卓賢

#### Chill Club年度新人男歌手
* **金獎：[[邱傲然]]**
* 銀獎：曾傲棐
* 銅獎：

#### Chill Club年度新人女歌手
* **金獎：[[李芯駖]]**
* 銀獎：林愷鈴
* 銅獎：

#### Chill Club年度新人組合
* **金獎：[[ROVER]]**
* 銀獎：VIVA
* 銅獎：Locksmiths開鎖佬

### 歌曲獎
### 音樂第一 歌曲獎（流行歌曲）
***青春告別式**（主唱：張敬軒）
***會再見的**（主唱：馮允謙）
***說謊者**（主唱：MC張天賦）
### 音樂第一 歌曲獎（搖滾歌曲）
***多謝你自己**（主唱：Dear Jane）
***筆觸男孩憂鬱之死**（主唱：柳應廷）
***0.1秒後的世界**（主唱：陳蕾）
### 音樂第一 歌曲獎（節奏藍調歌曲）
***黑玻璃**（主唱：洪嘉豪）
***Unfamiliar City**（主唱：AGA）
***至少做一件離譜的事**（主唱：Kiri T）
### 音樂第一 歌曲獎（跳唱歌曲）
***TXT OR CALL**（主唱：邱彥筒）
***低調**（主唱：張天穎）
***黑月**（主唱：姜濤）
### 幕後獎
#### Chill Club年度作曲人
* **[[吳林峰]]**
#### Chill Club年度填詞人
* **[[陳詠謙]]**
#### Chill Club年度編曲
* **[[黃兆銘]]**
#### Chill Club年度監製
* **[[徐浩]]**
### 其他獎
#### Chill Club 歌手推介歌曲大獎
***普渡眾生**	（主唱：盧瀚霆）
#### MOOV大數據至尊歌手
***[[姜濤]]**
***[[陳卓賢]]**
***[[張天賦|MC張天賦]]**
#### 現場最佳衣着獎
***[[洪助昇]]**
#### Chill Club終身成就獎
***[[盧冠廷]]**

## 爭議
### 預錄得獎感言
呢屆為咗嚴格控制活動時間，避免超時，大部份得獎者都係預先錄定得獎感言，公佈結果一刻就播出，創香港頒獎禮先河。
### 有傳係最後一屆搞
有報章專欄作家指出，由於得獎者大多數係自己人（MakerVille旗下歌手），而兩個現場投選嘅大獎都由MakerVille旗下嘅盧瀚霆攞，令其他唱片公司冇興趣繼續參與，更話有小道消息指下年唔會再搞，咁啱主持駱振偉結尾一句係講「最後六個字，我哋有緣再聚」（而唔係「我哋下年再見」）。不過《Chill Club》監製許敬麟就回應話「點解我唔知嘅」去否認呢個傳聞。

## 出面網頁
*ViuTV：Chill Club 推介榜年度推介 24/25
逃出災難紀

《**逃出災難紀**》（）係香港MakerVille製作嘅真人騷節目，由岑珈其、沈殷怡、徐㴓喬、吳啟洋主持，2025年3月24號到4月11號逢禮拜一到五22:30－23:00喺香港電視娛樂ViuTV播出，最後一集喺2025年4月12號禮拜六同一時段播出。

## 每集一覽

## 軼事
*呢套節目嘅主持會喺《爆谷一周》第三輯第18集做嘉賓接受訪問，亦係少數獲邀上《爆谷一周》宣傳嘅綜藝電視節目。

## 節目調動
*2025年3月31號：由於21:30-23:30播《三命》第1集，嗰日暫停播出，而最後一集安排喺4月12號禮拜六同一時段播。

## 註

## 出面網頁
*ViuTV：逃出災難紀
*

## 電視節目變遷
維德角島一覽

呢份係維德角嘅島一覽。維德角係大西洋上面一群島國，包括十個主要島同佢哋嘅附屬島仔，可以細分做同。

## 一覽
### 主要島

### 附屬島

## 參考資料
阿克寧頓

**阿克寧頓**（）係英格蘭艾寧頓一間職業足球球會，依家踢緊英格蘭乙組足球聯賽。

## 參考


## 連出去
*官方網站
艾哥爾

**艾哥爾**（）係卡塔爾艾豪爾嘅一間職業足球球會，依家踢緊卡塔爾乙級足球聯賽。

## 榮譽
*卡塔爾盃冠軍：2005年
*卡塔爾謝赫賈西姆盃冠軍：2002年

## 參考


## 連出去
*官方網站
羅奇代爾

**羅奇代爾**（）係英格蘭羅慈地一間職業足球球會，依家踢緊英格蘭足球全國第一級聯賽。

## 參考


## 連出去
*官方網站
申秀雅

**申秀雅**（又名：**申琇雅**；，），係名南韓兒童女演員。

## 演藝經歷
2022年喺電影《》初次亮相。

2023年喺電視劇《特務家族》演出權敏書，權道勳同姜宥拉個女，為8歲小學生，以機靈嘅魅力令人不禁會心微笑。

## 演出作品
### 電視劇

### 電影

## 參考資料

## 外部連結
*
*
薩格勒布火車頭

**薩格勒布戴拿模**（）係克羅地亞薩格勒布一間職業足球球會，依家踢緊克羅地亞甲組足球聯賽。

## 參考


## 出面網頁
*官方網站
*UEFA
米姬

**米姬**（，）原英文名**Maggie**，係香港女模特兒同KOL，曾經係YouTube頻道「港呢啲」嘅主持，畀網民封佢做「港版周子瑜」，170cm的她擁有一對白滑長腿，導致很多男粉絲着迷佢嘅美腿。

米姬被港呢啲同事Tsoul問到對佢有冇好感（佢哋成日拍埋啲情侶短片呀)，米姬直接回應話冇呀，但表示大家仲會係好朋友嘅。

## 演出
### 電視節目（[[ViuTV]]）
*2025年：《足球女將》參加者
*2025年：《One Trip 約會實況》第9-11集嘉賓
*2025年：《我想身體健康》第78集嘉賓
*2025年：《Lyman舞士道》第1集嘉賓

### YouTube節目
*港呢啲
### 廣告
*CMER Smile & Eye Centre 希瑪眼科 https://m.youtube.com/watch?v=r4rbUUVtjzM https://m.youtube.com/watch?v=g9XwsIASJa4&pp=0gcJCdgAo7VqN5tD https://m.youtube.com/watch?v=vxeN1wXeZ5M&pp=ygULQ21lciDnsbPlp6w%3D https://m.youtube.com/shorts/tXMWZPEipEA
*San Miguel 生力啤酒
*Haagen Dazs 蜜桃紅桑子脆皮批 香芒熱情果脆皮批
*Dior 恆久貼肌透亮氣墊粉底
*La Colline Clar-Ology
*Jo Malone London Shone Heath collection
*RIMOWA x GEWA Trumpet 小號盒
*The Stregis Hong Kong 
*Max&Co.
*Lululemon Glowup ninja playground
*Coca-Cola no sugar
*Sandro Paris
*Suisse Programme The rich series
*Facesss x Mr Men Little Miss
*Dprogram HK
*Vcycle HK x 屯門市廣場
*Synergy Technologies, Nothing 耳機
*Prada Monochrome
*Anterprimahk
*Dior Beauty
*Langham Place
*Owndays HK
*Ocean Park Halloween Fest
*Royal Salute, Miami Polo Edition
*Trip.com visit Singapore
*Dior Prestige La Micro-Huile de Rose Activated Serum 
*1664 Brut
*Chow Tai Fook 95th Rouge the City
*Dior iviera
*Lanson Place Causeway Bay
*Disneyland HK x Coca-cola x Marvel
*Kate Spade Bloom
*Thann Wellness Destination
*

## 出面網頁
*
*米姬Youtube page
*Best of '''米姬''' '''youtube videos'''
Don Valley (加拿大選區)

**當河谷選區**（）係1968年到1979年期間一個位於加拿大安大略省嘅聯邦選區，喺1966年由Eglinton選區、York East選區、York—Scarborough選區嘅部份區域合併而來。

選區範圍係當時大多倫多市嘅一部份；東界大致呈「之」字形，起當河嘅當蘭士路附近位置，沿當河往北、艾靈頓東路往東、當河西支往北；南界大致直線，沿馬頓街往東、灣景路往南、東約克鎮北界往東後往南、最後當河往東至當蘭士路；西界為央街；北界呈鋸齒形，艾靈頓東路往東、當河往北、羅倫斯東路往西、當妙斯道往北、邦德路 （Bond Avenue）往西、里斯利街往北、約妙斯道往西、灣景路往北、最後401號公路往西南。

哩個選區喺1976年被廢除，佢嘅地被重新劃分咗畀當河谷東選區（Don Valley West）、Rosedale選區同埋York East選區。

## 眾議院議員
下列眾議員曾於加拿大國會眾議院代表此選區：

## 選舉結果

## 來源

## 外部連結
*選區歷史，國會圖書館
印第安納大學布魯明頓分校

**印第安納大學布魯明頓分校**（Indiana University Bloomington）係美國印第安納州嘅公立研究型大學，1820年創辦，係印第安納大學系統嘅旗艦校區。校園坐落喺布魯明頓市。呢度結合學術嚴謹同生活活力，社區治安良好，生活便利，仲經常有藝術展覽同音樂表演。印第安納大學布魯明頓分校嘅體育隊「印第安納人隊」亦係NCAA傳統勁旅。